MEDOJEVIĆ: Zapad poslao poruku Đukanoviću, trenutak iskoristiti za radikalni rez – Volim Podgoricu\nPočetna/NOVOSTI/MEDOJEVIĆ: Zapad poslao poruku Đukanoviću, trenutak iskoristiti za radikalni rez\nKandidat za poslanika koalicije “Za budućnost Crne Gore”, koja je na izborima osvojila 27 mandata i sa listama “Mir je naša nacija” i “Crno na bijelo” čini novu većinu u parlamentu, predsjednik Pokreta za promjene Nebojša Medojević, izjavio je da pregovaraju sa manjinskim partijama koje su, kako je kazao, dobile jasan signal poslije čestitke ambasadorke SAD. Dodaje da im je cilj da povećaju formalnu malu većinu, te da je lideru DPS-a Milu Đukanoviću ovog puta međunarodna zajednica poslala jasnu poruku da “ne koristi trikove” kao 2016, kad je “organizovao lažni državni udar”. Ovaj trenutak treba iskoristiti za radikalan rez, poručio je Medojević gostujući u emisiji “Presing” na N1 televiziji.\nU toku su, kako je saopštio, razgovori sa partijama manjinskih naroda – Albancima i Bošnjacima. “Nama je cilj da povećamo formalno malu većinu, kod jednog poslanika, i kako stvari idu, posebno poslije podrške ambasadorke SAD, to je bio jasan signal partijama manjina da je ova Vlada demokratski izabrana, da neće mijenjati spoljnopolitički kurs Crne Gore, da će se boriti protiv korupcije i kriminala i da bi bilo dobro da se pridruže većini”, rekao je u Medojević.\nUpitan u kom pravcu će ići kohabitacija, Medojević ponavlja da su prvi put u istoriji Crne Gore, “mirno, na izborima, smijenili jednu totalitarnu vlast”, dodaje da imaju 15 dana da formiraju Skupštinu Crne Gore, da treba da se zakaže konstitutivna sjednica parlamenta da bi se izabralo rukovodstvo parlamenta i da bi se verifikovala većina. “Naš kandidat za premijera, gospodina Zdravko Krivokapić ima već 41 poslanika koliko mu je minimalno potrebno da traži mandat od Đukanovića, i mi se nadamo da će biti tri ili četiri mandata više”, navodi lider PzP-a.\nMedojević kaže da u Crnoj Gori neće biti klasične kohabitacije. “Ovo je specifična situacija kako će se ponašati parlamentarna većina i Vlada prema diktatoru koji je predsjednik države”, naveo je, dodajući da treba prvo da konstituišu tu većinu, pa da iznesu neke strategije i ideje.\nMedojević tvrdi da je Đukanović ostavio “brojne dokaze za krivična djela” i ukoliko, kako kaže, uspiju brzo da sprovedu reforme i “očiste” tužilaštvo i pravosuđe od njegovih (Đukanovićevih) ljudi, da bi “vrlo brzo bio suočen sa istragama”, da bi se doveo u pitanje imunitet, o kom odlučuje Skupština. Dodaje da će se, među glavnim pitanjima, postaviti ono o ulozi Đukanovića u “zločinima, korupciji…”\nIpak, navodi, sigurno će (Đukanović) odgovoriti i neće mirno gledati na to ako se agresivno krene sa otvaranjem dosijea, ili sa revizijom ključnih privatizacija u kojima su, kako navodi Medojević, učestvovali članovi njegove porodice, prenosi N1. “Zato sam rekao da nova Vlada mora te osjetljive i rizične aktivnosti koordinirati sa međunarodnom zajednicom. Mi moramo da demontiramo najopasniju mafiju Evrope, koja je imala i međunarodnu podršku”.\nNavodi da je na sreću Crna Gora mala i da se ne radi o velikom broju ljudi, i tvrdi da se zna ko su ljudi koji su se bavili drogom ili švercom cigareta. “Informacije imamo, dokaza imamo dosta, sada samo treba da napravimo jednu snažnu Vladu koja će da radi na reformama”, kazao je Medojević.\nMilo Đukanović Nebojša Medojević vlast\nPODGORICA: Pod dejstvom alkohola i kokaina izazvao udes\nSAOBRAĆAJNA NEZGODA: Automobil udario konja\n16. Septembra 2020. u 12:26\nkako mislite gdine Medojevicu da neko moze lazirati drzavni udar ili puc kao sto kazete.Nije nista od toga tacno jer da je tako bilo drugacije bi se sve zavrsilo.Znate vi dobro sto je bilo nego govorite onako kako vam odgovara.neka ssvako ima pravo da govori jer je ipak ovo demokratsko drustvo.


Sad je i definitivno, Kovačević podneo ostavku - Sportske.net\nSad je i definitivno, Kovačević podneo ostavku\nFudbalski savez Srbije (FSS) i dosadašnji sportski direktor Darko Kovačević sporazumno su raskinuli saradnju, saopšteno je danas.\nKo će pomagati Ljubiši Tumbakoviću? Bata prvi pik!Tumba o prvim koracima, hoće li zvati Grujića, Nastasića i Milivojevića?Kovačević blizu ostavkeSrbija ima novog selektora!Otkriveni najvažniji detalji Tumbakovićevog ugovora, a ko će mu biti pomoćnici?\n"Kao odgovoran čovek i funkcioner, osećam ličnu i moralnu obavezu da posle rezultata u Ukrajini i neuspeha na EP mladih odem sa mesta sportskog direktora FSS. Fudbalskom savezu Srbije i svim nacionalnim selekcijama želim mnogo uspeha u narednim takmičenjima", rekao je Kovačević, navodi se u saopštenju na sajtu FSS.\nReprezentacija Srbije izgubila je od Ukrajine sa 0:5 u kvalifikacijama za Evropsko prvenstvo, dok je mlada reprezentacija kao poslednjeplasirana završila takmičenje na Evropskom prvenstvu u Italiji i San Marinu.\nFudbalski savez Srbije zahvalio je Kovačeviću na saradnji i poželeo mu sve najbolje u karijeri.


Dvadeset godina od ulaska NATO-a, Priština gotovo bez Srba • RTK\nDvadeset godina od ulaska NATO-a, Priština gotovo bez Srba\nU poselednjih 20 godina u Prištini gotovo da nije bilo povratka Srba, koji su uglavnom prodali svoje stanove i kuće.\nU Prištini je pre sukoba 1999. godine živelo oko 40.000 Srba, koji su grad napustili nakon potpisivanja Kumanovskog sporazuma, kojim je prekinuto NATO bombardovanje Srbije i dogovoreno povlačenje srpske vojske sa Kosova, a čime su bili stvoreni uslovi za povratak gotovo milion kosovskih Albanaca koji su nasilno bili proterani sa Kosova, uglavnom u Makedoniju i Albaniju.\nPrema nekim informacijama, u kosovskoj prestonici danas živi oko 30-ak Srba, uglavnom starijih osoba, koji nikada nisu ni napuštali Prištinu. Ipak, kroz grad se svakodnevno kreće i preko 1.000 Srba, koji su zaposleni u raznim kosovskim i međunarodnim insitucijama i organizacijama.\nPortparol Ministarstva za zajednice i povratak u Vladi Kosova Uroš Staletović, u pisanoj izjavi za redakciju na srpskom jeziku Radio Kosovo 2, navodi da su kosovske institucije u protekle dve decenije dobijale malo zahteva za povratak Srba u Prištinu.\n“Postoji više razloga za to, ali su najveći razlozi pre svega uzurpirana imovina i bezbednost”, objašnjava Staletović.\nU odgovru se napominje i da je par meseci nakon iseljavanja Srba iz Prištine bilo većeg interesovanja za povratak.\n“Kako je vreme prolazilo, to interesovanje je bilo sve manje i manje, upravo zbog gore navedenih problema”, navodi se iz Ministarstva za zajednice i povratak.\nTakođe se dodaje da su zainteresovani za povratak u Prištinu uglavnom bili ljudi koji su vodili neki sudski spor, po pitanju rešavanja problema sa vlasništvom nad imovinom, koja je ranije bila društvena i davana na korišćenje.\n“Nama bi kao instituciji, koja se bavi pitanjem povratka raseljenih, bilo jako drago kada bi u budućnosti došlo do značajnih promena po ovom pitanju i mi smo spremni da pružimo podršku onima koji žele da se vrate u Prištinu, ali smo više puta napominjali da pitanje povratka ne zavisi samo od Ministarstva za zajednice i povratak, već od svih institucija koje moraju da pomognu ovaj proces na ozbiljniji način”, zaključuje se u pisanoj izjavi.\nNakon formiranja prvih posle ratnih kosovskin institucija, grupa srpskih intelekualaca je odlučila da se politički angažuje kako bi se izborili za veća prava svog naroda. Među njima su bili Rada Trajković i Ranđel Nojkić, oboje iz Prištine.\nBivša poslanica u Skupštini Kosova i dobar poznavalac političkih prilika Rada Trajković ocenjuje da nikada nije postojala politička volja da se pokrene proces povratka Srba u Prištinu.\n“Nema inkluzivnosti Srba u institucijama u Prištini, ima ih samo u centralnim institucijama, dođu na zasedanja i vrate se u mesta gde žive. Nema se namera ni dobra volja da se Srbi vrate u Prištinu. Svuda u svetu se u velikim gradovima daju nekoj naciji čitavi kvartovi, imate kineski kvart, italijanski, albanski...zašto Srbi u Prištini ne bi imali svoj kvart, gde će imati školu, obdanište jer jezička barijera je realnost. To bi bio temelj za povratak Srba u grad, gde su uvek živeli”, kaže Trajković.\nOna napominje da u Prištini opstaje jedino Srpska pravoslavna crkva (SPC), koja čuva kulturološki identitet Srba.\n“Ali u institucijama u Prištini, kao što su Pošta, Elektrodistribucija, tu nemate Srba, to je problem”, ukazuje Trajković i dodaje da bi projekat povratka Srba u Prištini mladi Albanci shvatili kao oduzimanje prava na rad, aludirajući na veliku stopu nezaposlenosti među Albancima.\nTrajković ocenjuje da je, nakon ulaska NATO snaga, "u Prištini izvršeno etničko čišćenje Srba, koji se nikada nisu vratili". Trajković napominje i da su se zločini nad Srbima dešavali upravo nakon dolaska međunarodne zajednice na Kosovo.\n“Bilo je ubijanja, kidnapovanja, proterivanja, potpunog nestajanje Srba iz Prištine. Tako su Srbi napustili sve javne ustanove, bilo je to pražnjenje državnih institucija i privatnih stanova i kuća. Još sa Kušnerom smo potpisali formiranje lokalnih samouprava u srpskim enklavama, jer Srbi koji su odlazili u Prištinu da nešto završe bili su ubijeni”, kaže Trajković.\nA Ranđel Nojkić podseća da su Srbi nakon prvih parlamentarnih izbora na Kosovu imali 22 poslanika u Skupštini, koji su pokušvali da ubede narod da je život u Prištini moguć. Ipak, kako kaže, vođena je pogrešna politika na visokom nivou, zbog koje su Srbi iz godine u godinu gubili nadu da će se ikada stvoriti uslovi za povratak u Prištinu.\n“Ni Beograd, ni Priština nisu imali sluha da upravo u glavnom gradu Kosova stvore uslovi za povratak Srba. Ja sam jedno godinu dana živeo u Prištini, u porti crkve Svetog Nikole. Tu su sve vreme bili policajci koji su čuvali taj objekat. Nije bilo dobre volje da se stvore uslovi da se Srbi vrate u Prištinu”, kaže Nojkić.\nOn smatra i da se Srbi iz Prištine ne mogu osloboditi straha, zbog čega je gotovo nemoguć povratak u kosovsku prestonicu.\n“Onog trenutka kada se stvore uslovi da mlade generacije slobodno dolaze u Prištinu, kada postoji želja među mladim generacijama da upoznaju život tamo gde Srba nema, možda se pokrene neka inicjativa za povratak u Prištinu”, ocenjuje Nojkić.\nU crkvi Svetog Nikole u Prištini, svih ovih godna živi po jedan sveštenik sa svojom porodicom.\nInače, na teritoriji kosovske opštine Gračanica, funkcionišu gotovo sve instutucije iz Prištine, koje se finansiraju iz budzeta Republike Srbije, poput zdravstvenih i obrazovanih institucija, opštinskih organa, Zavoda za zapošljavanje, Centra za socijalni rad, kao i Pošta Srbije.


Poslednja izmena 10:09\nNove generacije mogu da rade, a da „ne idu na posao”\nU budućem traženju radnog mesta, načinu zapošljavanja i odabiru kadrova, izgleda da ništa neće biti kao pre. Stručnjaci za ljudske resurse, okupljeni na svom drugom kongresu u Beogradu, njih oko 400, najavljuju promene u izboru i zapošljavanju ljudi, u motivaciji zaposlenih da se zadrže i daju najviše na svojim radnim mestima. – Ono što je trend, to je da dolaze nove generacije, milenijalci, i to traži novi pristup u organizaciji, fleksibilnu radnu kulturu, koja podstiče kreativnost – kaže Neda Milošević, direktor ljudskih resursa Direktne banke. Marina Mitić Jekić, koja isti posao obavlja u „Hemofarmu”, slaže se da se „moramo prilagođavati ovome što dolazi, a to su nove generacije”. Ali, po njenim rečima, izazov će biti „da spojimo iskustvo starijih sa onim što su potrebe novih”.\n06.02.2019 u 13:00\nBRISEL - Šefica antimonopolske komisije Evropske unije, Margret Vestager, zvanično je potvrdila da su evropske vlasti odbacile mega-spajanje između francuskog „Alstoma” i nemačkog „Simensa” u železničkoj delatnosti. Vestager je rekla da bi to merdžovanje praktično stvorilo monopol na evropskom tržištu, ugušilo fer konkurenciju i dovelo do rasta cena za putnike. Donoseći ovu odluku, Komisija je odolela političkom pritisku dveju najmoćnijih država EU, koje su se nadale da će stvoriti globalnog konkurenta kineskoj kompaniji CRRC, ocenjuje američka agencija AP, prenosi Tanjug. „Komisija je zabranila spajanje jer kompanije nisu bile spremne da otklone našu ozbiljnu zabrinutost u pogledu konkurencije”, rekla je Vestager. Alstom i Simen su čuveni po prozivodnji vozova velike brzine,\nTOKIO - Japanski tehnološki gigant „Soni” odlučio je da svoju evropsku centralu preseli u Holandiju iz Velike Britanije, zbog izlaska te zemlje iz EU 29. marta. „Premestićemo našu evropsku centralu u Amsterdam”, rekao je danas portparol te kompanije Takaši Ida, dodavši da je cilj izbegavanje carinskih procedura. „Soni Jurop” će tako preći pod novu filijalu osnovanu u Holandiji, i ostati u EU posle Bregzita. Ipak, britanska firma će i dalje voditi Sonijev uvoz i prodaju u regionu, a radnici će ostati na poslu. „Jedina promena je mesto registrovanja „Soni Juropa”, naveo je Ida. Soni se na to odlučio da bi izbegao brojne carinske i regulatorne kontrole u slučaju Bregzita bez sporazuma, što je sve izvesnija mogućnost nakon što je britanski parlament prošle nedelje odbio predlog\n07.11.2018 u 17:39\nSpavali na podu aerodroma, pa dobili otkaz\nDABLIN – Irska niskotarifna avio-kompanija Rajaner otpustila je šest radnika koji su prošlog meseca uslikani kako spavaju na podu jednog španskog aerodroma. Fotografija se neverovatnom brzinom proširila internetom, a na njoj se vidi šest članova kabinskog osoblja kako leže na podu jedne kancelarije na aerodromu u Malagi, prenosi Tanjug. Iz Rajanera tvrde da je reč o montaži, a iz sindikata kažu da su radnici noć proveli u vazdušnoj luci, bez hrane i pića, te da nisu imali adekvatan smeštaj. „Posada je provela kratko vreme u sobi za posadu, nakon čega je prebačena u VIP odeljenje i u Porto su se vratili sledećeg dana”, rekli su iz kompanije, dodavši da je fotografija objavljena u medijima narušila reputaciju kompanije, a šest radnika nepovratno narušilo poverenje. „Radnici su\nNa rang-listi Top 100 SEE – 12 kompanija iz Srbije\nDvanaest srpskih kompanija nalazi se među najvećim preduzećima u jugoistočnoj Evropi po ostvarenim ukupnim prihodima u 2017. godini, na godišnjoj rang-listi Top 100 SEE koju objavljuje provajder poslovnih vesti i tržišnih informacija SeeNews. Najveći broj kompanija na listi Top 100 SEE ima Rumunija, čak 51, a slede je Slovenija sa 13 i Srbija sa 12 preduzeća, navodi se u saopštenju SeeNews-a dostavljenom Tanjugu. Hrvatska i Bugarska su zastupljene sa 11 i 10 kompanija respektivno, Bosna i Hercegovina ima dve kompanije među prvih 100 u regionu, a Makedoniju predstavlja samo jedna kompanija. Druge zemlje u jugoistočnoj Evropi nisu uspele da uđu na rang-listu, a u utakmici za najboljih 100 učestvovalo je ukupno 2.900 kompanija. Najbolje rangirana srpska kompanija na listi Top 100\n02.10.2018 u 14:45\nKompanija najbogatijeg čoveka na svetu podigla minimalac na 15 dolara po satu\nSIJETL – Američka platforma za onlajn trgovinu Amazon povećava minimalnu zaradu za zaposlene u SAD na 15 dolara po satu od narednog meseca, saopšteno je danas iz te kompanije. To će važiti za više od 350.000 radnika, uključujući one sa punim radnim vremenom, sa skraćenim radnim vremenom, radnike na određeno vreme i sezonce, prenosi agencija AP. Zaposleni u trgovinskom lancu Whole Foods-u, koji je u vlasništvu Amazona, takođe će dobiti povišice. Amazon, koji zapošljava više od 575.000 ljudi širom sveta, nedavno se našao na udaru kritika grupa za zaštitu prava radnika zbog, kako tvrde, loših uslova rada i niskih plata u skladištima. Jedan od najvećih kritičara Amazona je američki senator Berni Sanders, koji je na svom Tviter nalogu u više navrata ukazivao na razlike između zarada\n20.04.2019 u 09:30


KONAČNO DRUGAČIJE PORUKE IZ BIH: U Trebinju i Bileći poruke mira za Bliski istok - Preokret\nKONAČNO DRUGAČIJE PORUKE IZ BIH: U Trebinju i Bileći poruke mira za Bliski istok\nProteklih dana ponovo je eskalirao decenijski sukob na Bliskom istoku, a dok svijet sa strepnjom gleda na okrutne oružane obračune koji se dešavaju proteklih dana u Izraelu i Palestini u našoj zemlji je i ova tema iskorištena u dnevno-političke svrhe.\nU državi u kojoj se svaki mogući povod od strane političkih elita koristi za skretanje pažnje sa elementarnih životnih pitanja koja su egzistencijalna za njene građane, i sukob na Bliskom istoku je zlonamjerno iskorišten na različite načine u Bosni i Hercegovini.\nTako smo prethodnih dana imali slike isticanja zastava Palestine i Izraela u Sarajevu, na dvije obale Neretve u Mostaru, Trebinju, Banjaluci… U državi u kojoj su još uvijek svježi ratni ožiljci i u kojoj se društvo i dalje teško oporavlja od građanskog rata završenog prije više od 25 godina pojedinci su našli za shodno da jednostrano podrže jednu od strana u sukobu na Bliskom istoku, bez jasnih i kvalitetnih objašnjenja zašto to rade.\nJedan drugačiji primjer dolazi iz Trebinja i Bileće. Na elektronskim bilbordima u ovim gradovima danas poruke i golubovi mira sa istaknutim zastavama i Palestine i Izraela.\n“Teško je shvatiti da se u našoj državi neko bavi nadmudrivanjem koga podržati u ovom sukobu. U zemlji u kojoj je jedna od najvećih smrtnosti od korona virusa u svijetu, vakcinacija gotovo da nije ni počela, BiH je zajedno sa Moldavijom zemlja koja je najmanje pomogla svoju privredu u uslovima pandemije, neko se bavi biranjem strana na Bliskom istoku. I naravno, koristi priliku da nameće nama nebitne teme i ujedno zavađa narod(e)”, stav je neformalne grupe građana koja stoji iza svojevrsnih poruka mira objavljenih danas u Trebinju i Bileći.\nIstiču da je nevjerovatno da u našem javnom prostoru, na jeftine načine, neko već duže od dvije decenije zloupotrebljava sve i svašta, u cilju skretanja pažnje sa svakodnevnih problema koji nas itekako opterećuju.\n“Saosjećamo sa svim nevinim žrtvama sukoba na Bliskom istoku, a bar mi ovdje bi trebali imati razumjevanja za sve koji se danas suočavaju sa pošasti rata. Taj rat sutra može samo odnijeti i hiljade nevinih života, uzrokovati velike nestabilnosti, talase izbjeglica i nove migracije koje pogađaju i nas”, ističu iz ove neformalne grupe građana Trebinja i Bileće.\nIzvor i fotografije: hercegovinapromo.com


Prijem za ambasadora Rusije – Grad Niš\nPrijem za ambasadora Rusije\n· Miloš Jovanović · 16. septembra 2015.\nAmbasador Ruske federacije Aleksandar Čepurin boravio je danas u Nišu i sastao se sa gradonačelnikom prof.dr Zoranom Perišićem. Ambasador Čepurin i gradonačelnik su ragovarali i o spoljnoj politici kao i o zajedničkom rešavanju nekih problema.\nRuski ambasador u Srbiji Aleksandar Čepurin izjavio je posle prijema da na privrednu saradnju njegove zemlje i Srbije utiču spoljnopolitički faktori koji se uopšte ne tiču privrede.\nČepurin je iznoseći ovakvu ocenu rekao da misli na projekat “Južni tok”, ali, kako je naglasio, privredna saradnja sa Srbijom ima perspektivu. On je dodao da je uvođenjem sankcija Rusiji došlo do pada vrednosti rublje što je uticalo i otežalo trgovinu sa Rusijom.\nNakon sastanka ambasador Rusije I gradonačelnik Niša otvorili su festival dani ruskog dečijeg filma koji je glavni povod dolaska ruskog ambasadora u naš grad. Kako je najavljeno, Čepurin će uskoro ponovo boraviti ovde a razlog je Srpsko-ruski humanitarni centar.\nSledeća objava: Dodeljene potvrde o obavljenoj stručnoj praksi u javnom sektiru u okviru U-NI prakse 2015\nPrethodna objava: Otvoreni“Dani ruskog dečijeg filma u Srbiji“


PressReader - Blic: 2018-06-30 - Agencije: Nije bilo otkazivanja\nAgencije: Nije bilo otkazivanja\nVeliki broj naših turista koji je u Grčkoj boravio u sopstvenoj režiji vratio se u Srbiju i prekinuo letovanje. Prema nezvaničnim informacijama, jedan broj ljudi iz Srbije otkazao je letovanje preko agencija posle nevremena. U turističkim agencijama, međutim, tvrde da otkazivanja nema.\nIz srpske Asocijacije turističkih agencija YUTA upućen je dopis članicama da nema razloga za brigu i da se stabilizacija vremena očekuje u naredna dva-tri dana. To su nam potvrdili i u Agenciji “Filip travel”, gde kažu da je u olimpskoj regiji već sinulo sunce, a da se vreme stabilizuje i u ostatku Grčke.\n- Naši agenti na terenu su stalno dostupni našim putnicima i do sada nismo imali nikakvih problema. Niko nam nije otkazao putovanje zato što je vremenska prognoza za naredni period dobra - objašnjavaju u “Filip travelu”.\nIsta je situacija u “Barcino tursu”, gde kažu da su svi problemi rešeni odmah na licu mesta, te da je svega nekoliko putnika sigurnosti radi prebačeno u drugi smeštaj.\nU “Eurotursu” su nam potvrdili da je prema informacijama sa terena saobraćaj na Halkidikiju normalizovan, da se posledice nevremena saniraju i da im već za vikend kreće nova tura putnika put Grčke te da niko nije otkazao putovanje.


Gradski zavod za javno zdravlje - Beograd - Nakon „Otvorenih razgovora“... Dajte reč!\nNakon „Otvorenih razgovora“... Dajte reč!\nŠtetni efekat pušenja i izloženosti duvanskom dimu kada su u pitanju deca i mladi predstavlja posebno važan segment javno-zdravstvenog delovanja i sve se više postavlja se u fokus rada brojnih sektora društva od značaja za ovu temu.\nGradski zavod za javno zdravlje Beograd nastavio je ranije uspostavljenu saradnju sa marketinškom agencijom „Propulsion“, u okviru realizacije projekta „Mission Oxygen“.\nPovodom obeležavanja ovogodišnjeg Svetskog dana bez duvana, 31. maja upriličeni su „Otvoreni razgovori o prevenciji pušenja kod mladih u Srbiji“, u prostoru MARSH Open Space u Beogradu. Diskusija je realizovana kroz tri tematske celine, obrađujući pitanja obaveze zaštite dece i mladih od izloženosti duvanskom dimu, probleme ekonomskih aspekata konzumiranja duvana, kao i važnosti sagledavanja novih perspektiva i pogleda na prevenciju pušenja kod mladih u Srbiji. U panelima su učešće uzeli relevantni predstavnici zdravstvenih, naučnih i obrazovnih institucija, a kroz razmenu znanja i iskustava težilo se razmatranju savremenih, integrativnih strategija u prevenciji pušenja kod mladih.\nCela ideja i okvir ovakvog stručnog skupa potiču iz samog projekta „Mission Oxygen“, koji za ciljnu grupu ima mlade uzrasta 10 - 12 godina. Linija kojom se projekat vodi je buđenje i podsticaj kreativnog potencijala mladih, onog koji je kompatibilan sa njihovim okruženjem i interesovanjima generacije kojoj pripadaju, kako bi lični izraz bio prava alternativa pušenju i ostalim vidova rizičnog ponašanja koje vršnjačka sredina nameće.\nNaučno je dokazano da kod osoba koje imaju astmu, a pre svega, kod dece i mladih sa predispozicijom da je razviju, pušenje značajno doprinosi pojavi ove bolesti, odnosno čestim fazama njenog pogoršanja. Deca koja su često izložena duvanskom dimu, kao pasivni pušači, pored povećanog verovatnoće da će raziti astmu, pod značajno su većim rizikom da obole od akutnih respiratornih infekcija. Širom sveta, svake godine, od posledica infekcija donjih disajnih puteva koje su uzrokovane upravo pasivnim pušenjem, umre čak 165.000 dece mlađe od 5 godina.\nVeoma je važno decu i mlade, bez izuzetka i opravdanja, zaštiti od neposrednog uticaja duvanskog dima, ali i od normalizacije pušenja kao sveprisutne navike, kako bi životni stilovi koje oni grade bili što zdraviji.\nSkup je u tom duhu i zaključen, uz promovisanje zajedničke inicijative „Dajem reč - za gašenje loših navika mladih“. Dajte i vi reč da ćete se za ovo boriti!


Susret ministrica odbrane BiH i Republike Slovenije – Radio Vitez\nSusret ministrica odbrane BiH i Republike Slovenije\n16. siječnja 2018. 14:37 16. siječnja 2018.\nMinistrica odbrane BiH Marina Pendeš sa saradnicima, sastala se danas sa ministricom odbrane R. Slovenije Andrejom Katič, u okviru posjete delegacije Ministarstva odbrane Slovenije Ministarstvu odbrane BiH.\nRazgovaralo se o bilateralnoj saradnji u oblasti odbrane, regionalnim odbrambenim inicijativama, euroatlantskim integracijama, učešću u međunarodnim operacijama i misijama. Također, razgovaralo se i o ispunjavanju uslova za aktivaciju MAP-a za BiH, dokumentu Pregled odbrane i Planu modernizacije Oružanih snaga BiH, te projektu Izgradnje integriteta u MO i OS BiH.\nMinistrica odbrane BiH Marina Pendeš zahvalila se ministrici Katič na interesovanju Slovenije, kao prijateljske zemlje, da pruži podršku Bosni i Hercegovini na putu ka EU i aktivaciji MAP-a za BiH, pri čemu je izrazila zadovoljstvo činjenicom da je saradnja u oblasti odbrane dviju zemalja u uzlaznoj putanji, te da su Planom bilateralne odbrambene saradnje za 2018. godinu predviđene aktivnosti koje obuhvataju edukaciju, obuku i razmjenu iskustava.\nMinistrica Pendeš je istakla da Ministarstvo odbrane i Oružane snage BiH naporno rade na dostizanju potrebnih standarda i interoperabilnosti sa EU i NATO snagama, tako da je svaki vid podrške za postizanje tog cilja „od velike vrijednosti za Ministarstvo odbrane i Oružane snage BiH.“ Također, istaknuta je važnost učešća u regionalnim odbrambenim inicijativama, a posebno je istaknut značaj formiranja BALKAN MEDICAL TASK FORCES (BMTF).\nMinistrica odbrane R Slovenije Andreja Katič naglasila je da je saradnja dviju zemalja u oblasti odbrane konkretna, odvija se kroz veliki broj zajedničkih aktivnosti i da „Slovenija cijeni aktivnu ulogu Bosne i Hercegovine u regionalnim sigurnosnim i odbrambenim inicijativama, projektima i drugim aktivnostima koje predstavaljaju važan doprinos jačanju obostrane saradnje, stabilnosti i povjerenja u regiji.“ Ministrica Katič je istakla da Slovenija pruža podršku i zauzima se za euroatlantske ambicije država Zapadnog Balkana, te dala podršku i podsticaj ministrici Pendeš u daljim nastojanjima u tom smjeru.\nU sastavu delegacije Ministarstva odbrane R Slovenije, nalazili su se, između ostalih, ambasadorica R Slovenije u BiH Zorica Bukinac i vojni ataše R Slovenije u BiH brigadir Žarko Henigman.\nPrevious ArticleAlbanac Zulfi Hodža novi lider u Islamskoj državiNext ArticleUIO BiH: Prelazak na elektronsko podnošenje PDV i akciznih prijava


„Дермал“ отворио нови производни погон | Opština Kotor Varoš\n25 May 2019, 6:51 PM\n„Dermal“ otvorio novi proizvodni pogon\nKOTOR VAROŠ, 5. MARTA – Fabrika obuće “Dermal” nastavlja sa proširenjem proizvodnje otvaranjem još jednog pogona u Kotor Varošu u kojem je planirano zapošljavanje 150 novih radnika.\n„Renovirali smo još jednu halu i dobili 1.500 metara kvadratnih prostora za novi proizvodni pogon. Priveli smo kraju montiranje proizvodne opreme i danas će početi proizvodnja i u ovom pogonu“, istakao je Bubić.\n„Ugovorili smo proizvodnju sa jednim renomiranim njemačkim partnerom i zbog toga je bilo neophodno da povećamo i proizvodni kapacitet. Plan je da u novom pogonu zaposlimo 150 radnika“, naglasio je Bubić.


„Ovo se ne završava dobro“: Reakcija ministra na zabranu „Balkanske međe“ u Bujanovcu - Sputnjik Srbija\n06:48 22 Jun 2021\n11:41 18.04.2019 (osveženo 11:43 18.04.2019) Preuzmite kraći link\nOtkazivanje prikazivanja filma „Balkanska međa“ u Bujanovcu jedna je vrsta cenzure i pokušaj snažnog upliva politike u kulturu, ocenio je ministar kulture i informisanja u Vladi Srbije Vladan Vukosavljević i istakao da se to nikada ne završava dobro.\n„Mi ne znamo da li je reč o zabrani, ali projekcija koja je bila zakazana je otkazana. Da li je reč o trajnoj zabrani, ili zabrani pod navodnicima, ili nekoj političkoj manipulaciji, ostaje da se vidi“, rekao je Vukosavljević za RTS.\nOn je dodao da je Ministarstvo bezuspešno pokušavalo da stupi u kontakt s direktorom Doma kulture u kojem je film trebalo da bude prikazan.\n„Ono što naša javnost treba da zna jeste da Ministarstvo kulture ne može nekim drugim merama da interveniše, jer je reč o Domu kulture u Bujanovcu, čiji je osnivač lokalna samouprava. Mi nemamo, kako ljudi to misle, neke konkretne mere ili poteze da direktno intervenišemo“, objasnio je Vukosavljević.\nMinistar je rekao da smatra da je tu reč o nekoj vrsti cenzure i ishitrenom i nepotrebnom gestu koji je doveo u pitanje mnoge stvari.\nPrema prvim informacijama koje je dobio producent filma „Arhangel studios“, cilj otkazivanja projekcije filma je želja da se ne uznemiri javnost u Bujanovcu, otkrio je Vukosavljević.\n„Reč je o avanturističkoj političkoj odluci koja doliva ulje na vatru i stvara napetosti. Mi smo sada u fazi dijaloga, u fazi koja treba da omekšava stvari, a ne da ih čini zategnutim“, napomenuo je ministar kulture i dodao da ne treba da se stiču politički poeni na nekom filmu.\nVukosavljević je kazao da će Ministarstvo i dalje pokušavati da stupi u kontakt sa lokalnim vlastima kako bi se ta greška i ta nesmotrenost ispravile.\n„U svakom slučaju, ovo jeste pokušaj snažnog upliva politike u kulturu, a to se nikada ne završava dobro i to nije dobra poruka. Verujem da će strasti da se smire i da će film biti prikazan, pa neka ljudi procenjuju da li im se dopada ili ne“, istakao je Vukosavljević.\nOn je dodao da Ministarstvo kulture značajno pomaže razvoj kulture u opštini Bujanovac, te da je Dom kulture u okviru konkursa „Gradovi u fokusu“ dobio sredstva od Vlade Srbije za renoviranje.\n„U poslednje četiri godine, u okviru naših mogućnosti, samo Ministarstvo kulture je dalo 40 miliona dinara za razne projekte u opštini Bujanovac i okolini“, podseća Vukosavljević, prenosi Tanjug.\nBalkanska međa, Vladan Vukosavljević, Bujanovac, Srbija


Đukanović: Vlasnik nikšićkog rudnika neodgovoran\nUpozorava ruske vlasnike na obavezu poštovanja zakona države - Milo Đukanović, foto: Savo Prelević\nCrnogorski premijer Milo Đukanović pozvao je ruske vlasnike Rudnika boksita u Nikšiću da preuzmu odgovornost za stanje u tom preduzeću u kojem rudari osam dana štrajkuju pod zemljom zbog neisplaćenih zarada i drugih dugovanja.\n"Besprizorno je to što najvažniji predstavnici većinskog vlasnika, sa izuzetkom izvršnog direktora, sve ove dane u kojima je deo njihovih zaposlenih u štrajku pod zemljom ne nalaze za shodno da prekinu odmore i preuzmu odgovornost", rekao je Đukanović "Pobjedi" i optužio većinskog vlasnika Rudnika da "urušava napore vlade koja pokušava da supstituiše ulogu neodgovornog vlasnika".\nOn je upozorio vlasnike, Centralno evropsku aluminijumsku kompaniju, oligarha Olega Deripaske, na obavezu poštovanja zakona i institucija države.\n"Ne bih voleo da još jednom dođem u situaciju da moram da objašnjavam da se institucije države moraju poštovati i da je to... zakonska obaveza kako domaćih tako i stranih investitora", kazao je crnogorski premijer i upozorio da "ako se ta crta pređe, ne pomažu više ni obezbeđenja ni arogancija bez pokrića".\nCrnogorska vlada nedavno je sa ruskim vlasnikom Rudnika i Kombinata aluminijuma Podgorica (KAP) potpisala ugovor o poravnanju, kojim je\ndržava, između ostalog obezbedila garancije od 135 miliona evra za opstanak industrije aluminijuma u Crnoj Gori.\nPreko 80 rudara nikšićkog rudnika u jami je osmi dan i oni prete da iz nje neće izaći dok se ne ipune njihovi zahtevi. "Uslovi u jami su nehumani i plašim se da ako rudari ostanu još noć, dve , da su im životi ugroženi", kazao je nakon sinoćnjeg obilaska rudara u jami crnogorski ministar zdravlja Miodrag Radunović.\nI Ministarstvo ekonomije naložilo je upravi nikšićkog Rudnika boksita da bez odgađanja skloni rudare iz jamskih prostorija. U rješenju Ministarstva navodi se da je uprava dužna da, kao hitnu mjeru, sprovede zaštitu osoba i materijalnih dobara.\nRudari ne veruju ruskom vlasniku, traže da napusti Rudnik i o uslovima prekida štrajka razgovaraju sa vladom.\nPogoršava se zdravlje rudara\nRudari i za Novu godinu štrajkuju u jami?\nTraže isplatu zarada na pet hiljada metara ispod zemlje


Kako za 24sedam objašnjava meteorolog Đorđe Đurić, zagađenju je doprineo i anticiklon koji je danima nad Evropom\nPrestonica Srbije i ovog jutra se našla u samom vrhu svetske liste po zagađenosti vazduha, a ulice Beograda bile su prekrivene maglom, te je vidljivost u mnogim krajevima glavnog grada bila smanjena, čak i na manje od stotinak metara.\nPrema podacima sajta za merenje kvaliteta vazduha AirVisual, vazduh u prestonici je zagađen zbog povećanog prisustva praškastih materija PM 10 i PM 2.5.\nKako za 24sedam objašnjava meteorolog Đorđe Đurić, zagađenju je doprineo i anticiklon koji je danima nad Evropom.\n- Anticiklon u stvari predstavlja polje visokog vazdušnog pritiska, kada je vreme stabilno, mirno, nema vetra ili je jako slab, zbog čega je to idealan period za nastanak magle, koja je inače prirodna pojava. Problem se javlja u urbanim sredinama, kada se čestice magle pomešaju sa zagađujućim česticama, koje potiču iz izduvnih gasova, dimnjaka, ložišta i fabrika, te se sve to zadržava u najnižim slojevima atmosfere - kaže Đurić.\nBeograd opet među najzagađenijim gradovima na svetu: Šta je uzrok lošeg kvaliteta vazduha?\nRadojičić o zagađenosti u prestonici: Rešavamo ekološke probleme, ali oni ne mogu da nestanu preko noći\nDim je kuljao iz Vinče, Bloka 70, Tošinog bunara... Kako se zaštititi i da li požari utiču na pluća Beograđana?\nMeteorolog ističe da će narušavanjem anticiklona doći i do prestanka ili umanjenja zagađenja.\n- Za to je potrebna razlika u vazdušnom pritisku, promena vremena u vidu ciklona, padavina ili vetrova, nakon čega dolazi do narušavanja zagađenja ili njegovog potpunog nestanka - navodi on.\nNaš sagovornik kaže da je danas i juče u Beogradu bilo najkritičnije, ali da će već za vikend biti bolja situacija, jer na snagu stupa - košava.\n- Centar anticiklona će sutra malo da se pomeri ka Ukrajini, a samim tim će i nastati razlika u vazdušnom pritisku, zbog čega će doći do jačeg strujanja vazduha i do pojave košave. Međutim, tamo gde košava neće duvati, tačnije u zapadnim i južnim delovima Srbije, ali i u kotlinama, zagađenje će i dalje biti prisutno - podvlači meteorolog.\nIako su jutro dočekali pod maglom, Beograđane će narednih dana, tačnije za vikend, obradovati pretežno sunčano i toplije vreme.\nU petak maksimalna dnevna temperatura dostići će 17. podeljak, dok će najviša temperatura u Beogradu za vikend biti 18 stepeni.\nSrbija u minusu, Kopaonik u plusu\nDok je jutarnja temperatura na teritoriji skoro cele Srbije jutros bila "u minusu", na Kopaoniku ona je dostigla šesti podeljak.\nMeteorolog Đurić za 24sedam kaže da je reč o temperaturnoj inverziji.\n- To je pojava gde temperatura vazduha raste sa porastom visine. Većina gradova u Srbiji jutros su bili u minusu, a Kopanik u plusu. Takođe, tamo je bilo vedro i vazduh je bio čist - dodaje meteorolog.\nĐurić zaključuje da je temperaturna inverzija bila glavni okidač za nepostojanje strujanja vazduha u tim slojevima gde se ona pojavila, zbog čega su gradovi i ravnice bili pod maglom i zagađeni.\nZagađenost vazduha Zagađen vazduh u Beogradu Nezdrav vazduh beograd Anticiklon meteorolog Đorđe Đurić


Zanimljivost dana: Volkswagen je jednom prilikom pokušao da ubije fotografa - Auto Republika\nAutoRepublika je u nekoliko navrata pisala o Volkswagenovim neuspelim pokušajima da zameni legendarnu “Bubu”. Nijedan od njih se nije pokazao prodajnim uspehom, a većina nije ni otišla dalje od prototip faze. Jedan od retkih naslednika strategije s vazdušno hlađenim agregatom postavljenim pozadi je bio model Brasilia, koji se veoma uspešno prodavao u Južnoj Americi od 1973. do 1982. godine. U ovom predelu sveta još uvek kruži priča kako je takav automobil, umalo glave koštao jednog radoznalog novinara…\nPočetkom sedamdesetih godina čovek po imenu Klaudio Larangelra je radio kao fotograf u rodnom Brazilu, a jednog dana je odlučio da poseti lokaciju na kojoj je čuo da Volkswagen testira automobile.\nVW Brasilia u štampanom izdanjuTakva praksa fotografisanja je uobičajena i u današnja vremena, pa svi žure da uslikaju nepoznati novitet i da na taj način zarade novac tako što će prodati fotografije automobilskim magazinima. U svakom slučaju, Larangelra je primetio testne primerke budućeg modela Brasilia, a čim je izvadio svoj fotografski aparat, na njega su čuvari otvorili vatru. On će kasnije dodati da su nastavili da trče za njim sve dok nije stigao do svog vozila i uspeo da pobegne kao i da su ga redari pratili, čak i posle bekstva.\nNaravno, vest se brzo pročula u medijima, pa je Volkswagen požurio da se javno izvini i isplati finansijsku odštetu. Novinar nije pokrenuo krivičnu prijavuu pošto ga je nemački proizvođač vozila verovatno dobro potplatio, a takođe je dobio posao u uglednom Quatro Rodas magazinu.\nNaslovnica jednog broja magazina Quatro Rodas\nA Brasilia? Pa malo je reći da je ovaj automobil sačuvao Volkswagen na tržištu Brazila. Tokom pedesetih godina prošlog veka, vlada ove države je organičila uvoz stranih proizvoda pa je Volkswagen bio primoran da prebaci proizvodnju na teritoriju Brazila.\nU devet godina proizvodnje. model Brasilia je privukao preko milion kupaca, pre nego što ga je zamenio model Gol. Sa izuzetkom nekoliko godina dominacije krajem osamdesetih godina modela Fiat Tipo, kao i današnjeg Chevroleta Onix, Gol je uglavnom služio kao najprodavaniji automobil u Latinskoj Americi.\ntags: 4 Rodas izdvojeno Klaudio Larangelra Volkswagen Brasilia\nprevious Zanimljivost dana: Dragulji britanske automobilske industrije – Docker Daimlers\nGledam naslov pa se pitam jel to prije vremena osnivača druga brkice, za vrijeme ili poslije 🙂\nA vidiš da su Golfa nazvali po opremljenosti: Gol, k’o pištolj…😉


Globalna kampanja ”Svako dijete bez izuzetka” u Zenici\nUključivanje djece u programe predškolskog odgoja bila je današnja tema razgovora profesionalaca iz oblasti obrazovanja i ličnosti iz javnog života sa građanima Zenice, koje je organizirao „Save the Children“ za BiH.\nGolobalna kamapanja, pod nazivom „Svako dijete bez izuzetka“, provodi se od danas u preko 120 zemalja svijeta s ciljem da se skrene pažnja donosiocima odluka i javnosti na posebno isključene kategorije djece. Kampanja u BiH je krenula iz Zenice, gdje je prije četiri godine inicirana implementacija ovog programa, a u narednom će periodu kampanja biti promovirana i u drugim bh. gradovima.\nTrenutno, 14,4 odsto djece u BiH ima priliku da pohađa neki vid predškolskog odgoja i obrazovanja. Nažalost, iako je Okvirni zakon predvidio da je, u godini pred polazak u školu, obavezan vid Programa predškolskog odgoja i obrazovanja, trenutno se samo u tri kantona provodi ova odredba- Sarajevskom, Zeničko-dobojskom i Tuzlanskom kantonu te Republici Srpskoj, gdje je oko 40-50 odsto djece obuhvaćeno obaveznim predškolskim obrazovanjem.\nCilj je da se u naredne tri godine obavezni program potpuno implementira u svim dijelovima BiH.\nDirektorica Javne ustanove Predškolski odgoj i obrazovanje Zenica, Jasmina Gasal, istakla je da je u Ustanovi, u Cjelovitom razvojnom programu, upisano 420 djece, a u okviru Programa obaveznog predškolskog obrazovanja i odgoja ZDK, ova ustanova primila još 680 djece na području Grada Zenica.\nTakođe je navela da je problem trajanje ovog programa, koje je svedeno na samo dva mjeseca i dvije sedmice, smatrajući da je taj period boravka djece u predškolskoj ustanovi kratak. Ali, ukupno gledano, iskustva su pozitivna, jer djeca koja nisu imala pristupa ustanovama predškolskog odgoja, doživjela su čaroliju. Takođe je naglasila da vrtići i igraonice trebaju postojati i u prigradskim mjestima.


Sutra u posetu Beogradu dolazi evropska trojka, a povod su aktuelne prilike u Srbiji nakon izbora, pitanje mogućeg skorog nastavka pregovora sa Briselom, te posebno, razmena mišljenja o predlogu specijalnog izaslanika Ahtisarija o rešavanju pitanja Kosova.\nPažljivo tempirana, sutrašna poseta najviših evropskih predstavnika Beogradu, među kojima će biti predsedavajući EU, šef nemačke diplomatije, Štajnmajer visoki predstavnik EU, Solana, komesar za proširnje, Ren, te visoki zvaničnik Portugala, narednog predsedavajućeg Unije, trebala bi da podvuče evropsku podršku konstruktivnom stavu srpske strane u završnici kosovskog procesa. Prema evropskim izvorima, tokom razgovora sa najvišim predstavnicima vlasti u Srbiji, naglasiće se i važnost skorog formiranja vlasti, sastavljene od koalicije demokratsih snaga, koje su dobile jasnu većinu glasova birača u Srbiji.\nEvropljani, sa svoje strane, imaju šta da ponude - već narednog ponedeljka se u Briselu okupljaju ministri zemalja članica, koji bi, kako se očeuje, mogli da deblokiraju pregovore sa Beogradom, prekinute maja prošle godine. Prema trenutoj klimi u Briselu, za nastavak pregovora bi sada bila dovoljna želja demokratskih snaga u Srbiji da što pre oforme vladu kojoj će evropske integracije, te puna saradnja sa Hagom, biti u vrhu prioriteta. Od Beograda se, uz to, očekuje i konstruktivan odnos prema kosovskoj završnici, ukazuje šef Solaninog kabineta, Kristina Galjak:\n"Postoje brojna saopštenja EU, uključujući i ono evropskih ministara od proslog meseca, koja kažu da će se o odnosima Srbije prema EU procenjivati i odlučivati u svetlu konstruktivnog stava prema rešavanju pitanja Kosova i pune saradnje sa Haškim sudom. To je za nas izuzetno važno pitanje, kojim će se, sasvim sigurno, baviti evropski ministri 12. februara, nakon posete trojke Beogradu".\nKada je reč o Kosovu, Evropljani u Beograd putuju uvereni, da Ahtisarijev plan nudi dobru osnovu za nastavak pregovora. Kako je u Briselu više puta naglašena međuzavisnost svih otvorenih pitanja, nije teško pretpostaviti da će jedan od ključnih elemenata odluke evropskih ministara o sudbini nastavka pregovora sa Beogradom biti poruke kakve, nakon susreta sa najvišim srpskim zvaničnicima, evropska trojka ponese kući.


UNIQA donirala pola miliona dinara NURDOR-u za podršku izgradnje roditeljske kuće - Sve o osiguranju\n20. januara 2020.\tVesti 148 Pregleda\n„Moj procenitelj“ – nova digitalna usluga UNIQA osiguranja\nUNIQA osiguranje pridružilo se humanitarnoj kampanji „Pruži korak“ koju organizuje Nacionalno udruženje roditelja dece obolele od raka (NURDOR), donacijom od 500.000,00 dinara za izgradnju nove roditeljske kuće u Beogradu. Ovaj objekat služiće za smeštaj i brigu o mališanima obolelim od malignih bolesti i njihovim porodicama koje su prinuđene da zbog lečenja dođu u Beograd. U planu je da u budućoj kući bude mesta za 20 porodica.\nKampanja „Pruži korak“ okupila je veliki broj kompanija-donatora i ogroman broj korisnika – što iz Srbije, što van nje. U jednom trenutku aplikacija “Pruži korak” imala je više od 520.000 aktivnih korisnika. Kroz aplikaciju sredstva su sakupljana tako što su građani pešačili i brojali svoje pređene korake-kilometre, a društveno odgovorne kompanije su korake unovčavale i po formuli jedan pređeni kilometar = 10 dinara, uplaćivale “kilometražu” NURDOR-u kao donaciju.\n„„Pruži korak” je prva kampanja ove vrste u Srbiji, koja je rezultirala ukupnom donacijom nešto većom od 56 miliona dinara i dovela do toga da, prema našim saznanjima, Srbija postane prva država čiji su građani i prijatelji dobre volje prepešačili obim planete Zemlje u humanitarne svrhe“, kažu u UNIQA osiguranju.\nPrethodni tekst Generali osiguranju dodeljeno vredno priznanje internacionalne kompanije Stanton Chase za najrazvijeniju praksu upravljanja talentima\nSledeći tekst PLATIMATIK- rešenje za automatizovanu i sigurnu naplatu računa\n„Moj Wiener portal“ https://wiener.co.rs/moj-wiener-portal/ je jedinstveno online okruženje koje na jednom mestu nudi prikaz podataka ...\n3. novembra 2015.\t136,848\n22. oktobra 2015.\t32,026\n30. juna 2016.\t30,388\n14. februara 2018.\t11,827\n27. novembra 2015.\t11,304


DevOps nije titula niti rola, nego način razmišljanja i delovanja\nDamir Šolajić 25. 6. 2020.\nDevOps je pokret koji je objedinio skup najboljih praksi i smernica za razvoj softvera, pre svega tako da razvojni i operativni timovi rade zajedno tokom celog životnog ciklusa softverskog proizvoda, od funkcionalne specifikacije i dizajna, preko razvojnog procesa do produkcione podrške.\nRazvoj i isporuka softvera je često dugačak, kompleksan i rizičan proces. Defekti i integracioni problemi se dešavaju u poslednjem momentu i prouzrokuju nezadovoljstvo razvojnih timova, klijenata i krajnjih korisnika.\nNedostatak saradnje između različitih timova često rezultuje implementacijom pogrešnih funkcionalnosti, integracionim greškama i međusobnim optužbama između timova. DevOps prakse su rezultat sistematičnih i kontinualnih poboljšanja procesa razvoja softvera i širokog spektra promena u kulturi i ponašanju koje se tiču kako samog načina rada, tako i načina tehničkih unapređenja procesa isporuke softvera.\nU nastavku objašnjavamo zašto DevOps nije titula niti rola, nego način razmišljanja i delovanja i kako primeniti ovu praksu da donese najbolje moguće rezultate.\nBio jednom jedan vodopad…\nU tradicionalnoj organizaciji procesa razvoja softvera, tok posla teče od poslovne ideje iz poslovnog ili marketing dela organizacije, ka odeljenjima za dizajn i menadžment proizvoda, koji razvijaju poslovnu ideju u niz poslovnih zahteva i specifikacija.\nOvi poslovni zahtevi se zatim predaju timovima za razvoj softvera koji ih prevode u softverski kod koji se sklapa u aplikaciju. Takva aplikacija se zatim proverava od strane odeljenja za kontrolu kvaliteta, koji je testiraju bazirano na njihovoj interpretaciji originalnih produktnih zahteva. Tim za IT Operacije priprema odgovarajuća okruženja i postavlja aplikacije. Na samom kraju, često veoma kasno, posao se testira sa strane sigurnosti od strane Infosec tima.\nU tom procesu, timovi su često delovi različitih organizacionih celina, ponekad iz različitih kompanija, što značajno otežava samu isporuku. Razvojni (development) i timovi IT operacija (ITOps) imaju različite ciljeve.\nRazvojni tim teži da što pre objavi nove funkcionalnosti i time unese promene u sistem, dok IT operacije žele da očuvaju stabilnost i samim time minimiziraju promene kao mogući uzrok nestabilnosti. Sam proces ima najmanje pet momenata predaje posla i informacija između timova, gde se gubi na pouzdanosti i kvalitetu.\nNa kraju, ovi konflikti dovode do umanjenog kvaliteta softvera, usluge i nezadovoljavajućeg iskustva klijenata. Na taj način gubi se pažnja sa nečeg što bi trebalo da bude zajednički cilj svih, a to je brza, pouzdana i neprekidna isporuka softvera klijentima, što je Agile Manifesto princip #1.\n“Kada su ljudi godinama zarobljeni u ovoj silaznoj spirali, posebno oni koji su nizvodno od razvoja, oni se često osećaju zaglavljenim u sistemu koji predodređuje neuspeh i ostavlja ih nemoćnim da menjaju ishode. Ovu nemoć često prati izgaranje, sa tim povezan osećaj umora, cinizma, pa čak i beznađa i očaja.” Gene Kim, Kevin Behr, George Spafford The Phoenix Project\nDevOps prakse pokazuju pravi put napred\nUspešne IT organizacije koje primenjuju DevOps prakse, u odnosu na njihovu konkurenciju, razvijaju kod 30 puta brže, sa 60% više uspeha (manje grešaka), pri čemu je vreme realizacije promena (lead time) 200 puta brže, a 168 puta brže vreme oporavka posle incidenata (Mean Time To Restore). Ovakve kompanije imaju više stope rasta, ali takođe i više nivoe zadovoljstva zaposlenih. One konzistentno uspevaju da pruže stabilnu, pouzdanu i sigurnu uslugu svojim klijentima.\nDevOps pristup omogućava organizacijama da kreiraju stabilan način rada, gde mali timovi efikasno i nezavisno razvijaju, testiraju i isporučuju kod, a samim tim dodaju vrednost svojim klijentima, brzo, sigurno i pouzdano. DevOps maksimizuje produktivnost, institucionalizuje učenje i razmenu znanja i iskustava unutar organizacije, kreirajući visok nivo poverenja i kulturu saradnje baziranu na visokom zadovoljstvu zaposlenih.\nDevOps prakse se dopunjuju sa Lean i Agilnim praksama razvoja softvera i možemo ih podeliti u tri oblasti:\nOsiguravanje nesmetanog i brzog toka (Flow) posla od dizajna i razvoja proizvoda do operacija i na kraju prema naručiocu;\nOmogućavanje brzih povratnih sprega (Feedback) od operacija do razvoja, radi lakšeg otkrivanja, oporavka i, na kraju, sprečavanja ponovnog pojavljivanja problema;\nStvaranje kulture visokog poverenja i kontinuiranog unapređenja (Continuous Improvement) koja omogućava inicijativu i eksperimentisanje i ugrađuje kulturu organizacionog učenja.\nŠta su to Flow, Feedback, Continuous Learning and Improvement?\nCilj praksi Toka (Flow) je da se osigura nesmetan protok posla od dizajna proizvoda, preko razvoja do operacija. Pošto softverski kod ima svoju vrednost tek kada ga klijenti koriste na produkciji, cilj je povećati protok i smanjiti vreme realizacije od poslovne ideje do gotovog softvera isporučenog na produkciju.\nU formi Kanban ili Scrum tabli vizualizujemo posao: product backlog items, defekte, produkcione incidente i sve ostalo. Onda organizujemo tok i promovišemo sistem rada baziran na prioritizaciji i odabiru posla od strane samih timova, po pull sistemu. Ovakva vizualizacija nam omogućava da radimo analizu tokova i daje nam početnu tačku za identifikaciju uskih grla, a samim tim i za unapređenja. Sama unapređenja uvek treba bazirati na uskim grlima, pošto će samo te akcije dovesti do stvarnih unapređenja, po teoriji ograničenja (theory of constraints).\nProduktivan tok najčešće remete različiti oblici gubitaka (waste) koji mogu biti: defekti, delimično završen posao, čekanje, premeštanje, prebacivanje između zadataka, dodatni procesi koji ne dodaju vrednost, dodatne funkcionalnosti koje ne dodaju vrednost, nestandardan ili manuelan posao i heroizam. Pristup kontinualnog unapređenja ima za cilj da načini teškoće i gubitke vidljivima i da omogući njihovu eliminaciju.\nOve tehnike mogu da pomognu da se smanje gubici i unapredi tok:\nSmanjiti broj primopredaja (handover) pre svega posla i informacija između timova. Integrisali smo produktni dizajn, razvoj, testing i IT operacije, ne samo ljude, nego i aktivnosti, koje su planirane i izvršavane ili zajednički ili u paraleli.\nKontinualna isporuka (Continuous Delivery) automatizacija testiranja i celokupne isporuke značajno pomaže da se smanji broj manuelnih grešaka i ubrza vreme isporuke.\nSmanjiti veličine isporuke, uz smanjenje intervala isporuke omogućava kvalitetniji fokus na manji broj funkcionalnosti, manje integracionih problema i manje defekata (videti pojam Single Piece Flow).\nOgraničiti posao u toku (Work in Progress) omogućava smanjenje gubitaka koji značajno degradiraju tok i lakšu identifikaciju problema koji sprečavaju da se pojedini zadaci završe.\nKontinualna identifikacija i unapređenje ograničenja i eliminacija gubitaka, kao što su nejasni zahtevi, prekidi u podizanju okruženja, izvršavanje testova i neadekvatna arhitektura softvera.\nPrakse povratnih sprega (Feedback) omogućavaju brze, konstantne i kontinualne povratne informacije, sa ciljem kreiranja pouzdanijeg, sigurnijeg i otpornijeg sistema. Naša kontinualna briga treba da bude da otkrijemo probleme rano, dok su još uvek dovoljno mali i laki za rešavanje i pre nego što prouzrokuju značajniju štetu.\nTakođe, treba da obezbedimo da saznanja koja smo stekli u tom procesu ugradimo u budući rad. To možemo da postignemo samo ako kreiramo povratne sprege koje će nam omogućiti da vidimo probleme čim se dese. Greške i problemi koje one prouzrokuju su neizbežni, tako da je naš zadatak da kreiramo sigurno radno okruženje koje će omogućiti rad bez straha, a sa pouzdanjem da će greške biti otkrivene rano, mnogo pre nego što prouzrokuju ozbiljne posledice.\nOvakav pristup povećava osećaj sigurnosti i zadovoljstva svih članova tima, te otvara prostor i vreme za nove, kreativne ideje, a sledeće tehnike omogućavaju efikasnu povratnu spregu:\nRešiti problem čim se pojavi. Tim ostavlja sve ostale zadatke dok se ne reši problem koji remeti tok.\nTimska odgovornost. Razvojni tim je odgovoran za aplikaciju tokom celog njenog životnog ciklusa, što uključuje i održavanje. Ništa nije u većoj meri motivišuće za razvojni tim da napravi kvalitetnu aplikaciju od saznanja da mogu biti probuđeni u bilo koje doba noći ako nešto ne radi kako treba.\nAutomatska provera kvaliteta koda, peer-review i koordinacija izmena.\nKreirati centralni sistem monitoringa i telemetrije. Monitoringom prikupljamo telemetriju koja nam omogućava da rano otkrivamo i lakše rešavamo probleme.\nKontinualna analiza, dodavanje i unapređenje telemetrije. Sama telemetrija, uključujući i logove treba da je direktno dostupna timovima koji su odgovorni za sistem. Njihova je odgovornost da se telemetrija kontinualno dopunjava i prilagođava sistemu.\nEksperimentisanje omogućuje donošenje pouzdanih poslovnih odluka baziranih na podacima koje proizilaze iz telemetrije. Kontinualna isporuka (Continuous Delivery) i sistem za telemetriju nam omogućavaju da verifikujemo poslovne ideje brže i da ulažemo napor u one koje će doneti najveću vrednost (na primer A/B testing).\nDevOps prakse kontinualnog učenja i unapređenja (Continuous Learning and Improvement) kreiraju kulturu učenja i eksperimentisanja. Ova kultura obuhvata kreiranje individualnog znanja i iskustva i njegovo ugrađivanje u organizaciju sa glavnim ciljem unapređenja proizvoda i usluga.\nDa bi ovo uopšte bilo moguće, neophodna je snažna kultura poverenja, bez mesta za krivicu ili strah. Takva kultura vodi do osećaja psihološke sigurnosti da kada se greške dese, a sigurno će se desiti, one neće biti velike, a sigurno će biti rano otkrivene i lako rešene. Takva kultura vodi i do pozitivnog radnog okruženja koje rezultuje u softverskim proizvodima visokog kvaliteta i visokom nivou zadovoljstva zaposlenih.\nOve metode su se pokazale dobrim za kontinualno učenje i unapređenje:\nOmogućiti organizaciono učenje kroz uspostavljanje kulture poverenja bez straha i krivljenja. Organizovanjem post-mortem sesija za analizu i otklanjanje problema, kako trenutnog, tako i sličnog u budućnosti, dolazimo do uzroka i sprečavamo slične situacije u budućnosti.\nInstitucionalizovati kulturu svakodnevnog unapređenja rada, koja obuhvata rešavanje problema na strukturalan način, bez prečica i osigurava kontinualni fokus na to da se nivo tehničkog duga u sistemu adresira na adekvatan način. “U odsustvu unapređenja, procesi ne ostaju na istom nivou, nego usled entropije degradiraju tokom vremena”. The Phoenix Project\nNaše iskustvo pokazuje da je DevOps pristup razvoju softvera moderan i sveobuhvatan način rada koji dovodi do toga da softverski proizvodi budu visokog kvaliteta, a da su zadovoljni i klijenti i korisnici. Ove prakse zahtevaju izmene u tehnološkom pristupu, kroz modernizaciju, automatizaciju i inovaciju.\nMožda i bitnije, ovaj pristup zahteva promene u kulturi i ponašanju učesnika u razvoju softvera, pre svega u preuzimanju odgovornosti za proizvod i uslugu i unapređenje samog načina rada. Zato je to način razmišljanja i delovanja.\nDamir je direktor za isporuku u holandskoj kompaniji koja u Srbiji već 15 godina ima svoje razvojne centre. Niz godina se bavio razvojem softvera, a zatim upravljanjem razvojem i isporukom softverskih rešenja za mnoge klijente. Već nekoliko godina sa kolegama u Levi9 Technology Services razvija i unapređuje pristup baziran na DevOps praksama.


Serija A: Milan nikada nije pobedio Juventus na novom stadionu! - Meridianbet Vesti\nItalija Author:\tBudimir Svilar - 10/03/2017\nPosle prve nerešene utakmice koju je odigrao ove sezone u Seriji A, Juventus u petak uveče dočekuje Milan, a razlog za takav termin treba tražiti u obavezama Stare dame u UEFA Ligi šampiona.\nStari protivnici su se već naigrali fudbala jedan protiv drugoga u poslednje vreme, pa će okršaj u Torinu biti već šesti za nepunu godinu dana – prethodnih pet su bili u svim mogućim takmičenjima na Apeninima, od prvenstva i Superkupa, do kupa!\nMilanu su neočekivano pripale dve pobede, jedna doduše u Dohi posle izvođenja jedanaesteraca, dok je prethodna prekinula seriju trijumfa Juventusa u sedam uzastopnih duela!\nKlubovima su se putevi u nekoliko prethodnih sezona prilično razilazili – dok je Stara dama ređala trofeje i igrala finale Lige šampiona, Milan je prilično tavorio, ali je zato uspešno privlačio pažnju dešavanjima van terena, kao što je aktuelna saga o promeni vlasništva.\nMasimilijano Alegri ima u vidu predstojeći susret sa Portom, ali će sigurno iskoristiti to što ima povoljan rezultat iz Portugala (2:0), pa će izvršiti neke promene u sastavu. Đorđo Kjelini i Stefano Sturaro su povređeni, a Huan Kuadrado pod suspenzijom, ša će se na terenu verovatno naći Marko Pjaca i Andrea Barzalji.\nRemi sa Udinezeom bi mogao da se protumači kao posledica Alegrijeve ne tako česte rotacije fudbalera, jer je bilo očito da se Iguan, Dibala i Pjanić nisu previše odmarali u poslednje vreme.\nVinćenco Montela ima ne baš zahvalan zadatak da oživi veliki klub, ali koji nema previše sredstava za trošenje na dovođenje pojačanja. U okršaju sa Juventusom možda neće moći da računa na povređene Abatea i Susa, dok su Bonaventura i Montolivo već duže vreme van stroja, pa mu je ionako sužen izbor postao još više problematičan.\nNa svu sreću Karlos Baka je ponovo počeo da daje golove, pa će verovatno dobiti mеsto u napadu pored Okamposa i Delofeua. Takođe, povratak Romanjolija i De Šilja je donekle popravio nivo samopouzdanja u ekipi koja je ostvarila četiri pobede u pet poslednjih utakmica, dopustivši pola plena samo Laciju.\nJuventus je na novom stadionu pet puta dočekao Milan i nadigrao ga u svim mečevima, ne primivši ni gol u čak tri susreta!\nRosoneri su poslednji put slavili u Torinu protiv Stare dame pre šest godina. Da li bi mogli to ponovo da urade imajući u vidu da Juventus od revanša sa Portom deli samo nekoliko dana?\nProverite kakve su šanse za to u Meridianbet kvotama.\nTags:Iguain, Juventus, Liga šampiona, Masimilijano Alegri, Meridianbet, Milan, Serija A, UEFA, Vinćenco Montela\nMarko Putinčanin: Voždovac hoće u plej of


Početna / Vesti / U nedelju protiv Dubočice za kraj godine\nPoslastica za kraj kalendarske godine i takmičarske polusezone. Rukometaši Železničara na jednoipomesečnu pauzu otići će derbi utakmicom ARKUS lige. Oni će u nedelju dočekati leskovačku Dubočicu, sa kojom nisu komšije samo po geografskom položaju, već i po trenutnom plasmanu na tabeli. Obe ekipe sakupile su po 18 bodova u dosadašnjih 13 kola, pa će nedeljni pobednik prezimiti najmanje kao treći, a, u slučaju da Novi Pazar u subotu ne savlada Partizan na Banjici, i kao drugoplasirani!\n„Želja“ u nedeljni duel ulazi u sjajnoj formi, bez poraza u prethodnih sedam kola, uz 12 osvojenih, od 14 mogućih bodova u tom periodu, ali opterećen nekim kadrovskim problemima. Na drugoj strani, Dubočica je vezala tri pobede, a ona prethodna, nad Crvenom zvezdom pred tri hiljade gledalaca, ponovo je podigla rukometnu euforiju u Leskovcu do vrhunca.\n-Baš se iskreno radujem utakmici sa Dubočicom. Najslađe smo ostavili za kraj. Onako kako mi izgledamo, kao ekipa, u ovom momentu, to garantuje pravi rukometni okršaj u nedelju. Jer i Dubočica igra baš ozbiljno, detaljno sam analizirao njihovu igru u pobedi nad Zvezdom, napravili su ozbiljan napredak u odnosu na početak sezone. Podsećam da smo ih pobedili u Leskovcu krajem septembra jednim golom razlike. Bila je to vrlo napeta i neizvesna utakmica, ali mi smo tada još bili bez Ace Stojanovića, i mi smo, rekao bi, u međuvremenu još drastičnije napredovali kao ekipa. Vidim da Leskovčani sa dosta optimizma najavljuju ovaj meč, ali nije lako uzeti nama bodove u Čairu. Niška publika navikla je na dobar rukomet i zato ih posebno pozivam da dođu u nedelju, jer ovo će biti jedna od tih, pravih rukometnih predstava. Voleo bih da pobedimo i na terenu, i na tribinama, da ne dozvolimo gostima da nas nadjačaju-jasno se trener Đorđe Teodorović osvrnuo i na najave koje stižu iz Leskovca da će Dubočicu na ovom gostovanju pratiti poveća grupa navijača.\nBiće ovo duel ubedljivo najefikasnijeg napada (“Želja" postigao 394 golova, preko 30 po utakmici) i najčvršće odbrane u ligi (Dubočica primila 307 golova, manje od 24 po meču). A taj napad predvodiće Đorđe Spasić, koji igra sezonu svoje karijere:\n-Siguran sam da nas očekuje teška utakmica, jer gosti igraju baš dobru odbranu. To smo iskusili u prvom delu, kada smo igrali tamo. Na pravom smo putu, sjajna je atsmosfera na treninzima i pripremamo se kako treba. Mislim da Leskovčani nemaju šta da traže ovde. Pozvao bih navijače da zajedno, na pravi način, spustimo zavesu na ovu polusezonu-poručio je popularni Zeka.\nUtakmica se igra u nedelju od 18.30 časova, uz slobodan ulaz u halu Čair, a sudiće Kovač i Milosavljević.


U21 Evropsko prvenstvo u fudbalu - Blic Sport\nItalijanska voditeljka Mia Ceran privukla je pažnju na sebe tokom žreba za grupe na Evropskom prvenstvu za igrače do 21 godine, koji je održan u Bolonji. Ona je vodila program pre žreba kojim je odlučeno da Srbija bude u grupi sa Nemačkom, Danskom i Austrijom.\nIPAK MEĐU "ORLIĆIMA" Lalatović prelomio: Ristić menja Sergeja na EP\nFudbaler Crvene zvezde Mihailo Ristić ipak će se naći na spisku Nenada Lalatovića, selektora mlade reprezentacije Srbije, za Evropsko prvenstvo u Poljskoj.\nUZOR MU JE ABIJATI Vanja Milinković Savić za Blicsport: Ubija me dosada na golu\nNe brinem što su se napadači Serije A raspucali, jer volim kada imam posla - kaže za Blicsport Vanja Milinković Savić, novi golman Torina.\nJESEN ZA PAMĆENJE Fenomenalni rezultati svih fudbalskih selekcija Srbije\nRezultati su uvek jedino merilo uspeha u radu sportskog sektora Fudbalskog saveza Srbije, a ono što je ostvareno od majskih promena u nacionalnoj organizaciji i promocije novog rukovodstva polako vraća ponos fudbalskoj Srbiji.\n"Orlići" u trećem šeširu pred žreb za Evropsko prvenstvo\nŽreb za Evropsko prvenstvo u Poljskoj za fudbalere do 21 godine održaće se u četvrtak, a reprezentacija Srbije nalazi se u trećem šeširu.\nAndrija Živković za "Blic": Uvek ginem za Srbiju, hoću i u A tim\nSpojili smo dve titule, pa zašto da ne vežemo i treću! Ako odemo na Evro sa najjačim sastavom, titula nije san, nego realnost - poručio je mladi reprezentativac.\n"ORLIĆI" PUCAJU OD SAMOPOUZDANJA Gaćinović i Maksimović: Idemo na treće zlato\nMladi fudbalski reprezentativci Srbije Mijat Gaćinović i Nemanja Maksimović, dan nakon plasmana na završni turnir šampionata Evrope, poručili su da će u Poljskoj pokušati da osvoje treće zlato.\nZAMRZLI SE „ORLIĆI“ Jednom flaša na glavi, drugi ispod točilice... /VIDEO/\nSvetski trend "zaleđivanja" nije zaobišao ni "orliće", već su naši fudbaleri iz mlade reprezentacije baš na ovaj način odlučili da proslave plasman na Evropsko prvenstvo.\nZADOVOLJAN PODRŠKOM Ninković: Nisam očekivao ovoliko navijača, pobeda za celu Srbiju\nNaša mlada reprezentacija stekla je lepu zalihu za revanš u Norveškoj (2:0), ali daleko od toga da je plasman na Evropsko prvenstvo u Poljskoj narednog leta već obezbeđen. Nikola Ninković vratio se u redove "orlića" posle četiri godine, a od njegove poslednje utakmice u dresu nacionalnog tima nije se skoro ništa promenilo.\nUOČI ŽREBA Ristić i Gaćinović za "Blic": Želja je da izbegnemo Španiju, ali preko baraža idemo na EP\nPored selekcija Norveške i Austrije mogući rival naše mlade fudbalske reprezentacije je i Španija, a nju "orlići" žele da izbegnu. Žreb će biti ovog petka u sedištu UEFA u Nionu s početkom u 13 časova.\n"Orlići" bez milosti sa Andorom, Živković nije zaboravio da igra fudbal\nMlada fudbalska reprezentacija Srbije lako je savladala Andoru na gostovanju sa 4:0 (2:0) u šestom kolu kvalifikacija za Evropsko prvenstvo za igrače do 21 godine koje će biti u Poljskoj 2017.


Blackstone pojačano investira u azijske kompanije – The PRESTIGE\nKompanija Blackstone je prikupila novih 11 milijardi dolara za kupovinu azijskih firmi kroz svoj fond namijenjen investiranju u ovaj deo planete, gotovo utrostručivši vrijednost prethodno prikupljenog kapitala, 2018. godine.\nOd pre četiri godine, najveća svjetska kompanija za upravljanje privatnim kapitalom je investirala oko 20 milijardi dolara u Aziji, a polovinu od te sume tokom prošle godine, piše Bloomberg.\nBlackstone udvostručuje svoje napore u Aziji uprkos povećanim rizicima od inflacije i geopolitičkih tenzija. U trenutku dok su globalna tržišta nestabilna zbog zabrinutosti oko povećanja kamatnih stopa najvažnijih centralnih banaka, rasprodaja akcija bi mogla predstavljati dobar trenutak da se umešaju investitori puni gotovine.\n„Kako godina bude odmicala, videćemo veoma atraktivne prilike“, rekao je Amir Diksit (Amir Dixit), kompanijin direktor odjeljenja za privatni kapital u Aziji.\nSkoro 100 odsto investitora koji su učestvovali u prvom prikupljanju sredstava preko Blackstone-a 2018. godine odlučilo je da učestvuje i drugi put. Oni su privučeni dosljednim prinosima, geografskom diverzifikacijom i povećanim fokusom na životnu sredinu i društveno upravljanje, navodi Diksit.\nGlobalno gledano, menadžer imovine sa sjedištem u Njujorku je u četvrtom tromjesečju prošle godine privukao rekordnih 155 milijardi dolara, što ga je stavilo ispred zacrtanog roka da do 2026. godine upravlja jednim bilionom aktive.\nNjegova raspodeliva dobit porasla je 55 odsto na rekordne 2,3 milijarde dolara u četvrtom kvartalu.\nIpak, predsjednik Džon Grej (Jon Gray) je prošle nedjelje upozorio investitore da se pripreme za usporavanje aktivnosti u oblasti tehnologije i brzorastućih kompanija.\nAlumina gradi pogon vrijedan sedam miliona KM\nRuski milioner na Kiribatima pravi najveću investiciju ikada


Izvor: RTS, 28.Sep.2021, 00:35\nNa avionu Vlade Crne Gore najverovatnije se slomio stajni trap, piše portal Radio-televizije Crne Gore, koji je objavio fotografije aviona.\nRTCG piše da su neposredno pre kvara iz aviona izašli državni funkcioneri i članovi delegacije.\nO događaju su obavešteni nadležni organi koji će sprovesti istragu o tome kako je i zbog čega došlo do incidenta, navodi portal.\nIzvor: TangoSix.rs, 28.Sep.2021\nKako je preneo portal Radio-televizije Crne Gore, avion Vlade Crne Gore Learjet 45 40-MNE oštećen je pri sletanju na aerodrom u Podgorici sinoć oko 22 časa.. Prema fotografijama koje je objavio portal RTCG letelica je najverovatnije doživela teže oštećenje stajnog trapa.. Kako Tango Six saznaje,...\nNa avionu Vlade Crne Gore pukao stajni tramp neposredno nakon izlaska državne delegacije\nNeposredno prije incidenta, iz aviona su izašli državni funkcioneri i članovi delegacije. Avionom je putovala delegacija koju je predvodio predsjednik Skupstine Crne Gore Aleksa Bečić, prenosi RTCG. Na avionu, a što se vidi i na fotografijama, koje je objavio portal RTCG, najvjerovatnije...


22.02.2021 / 16:48 Svijet - Antony Blinken\nSjedinjene Države nastojat će osnažiti i proširiti sporazum između svjetskih sila i Irana koji ima za cilj suzbiti iranski nuklearni program, izjavio je u ponedjeljak američki državni sekretar Antony Blinken.\nUN-ova agencija za nuklearni nadzor saopćila je u nedjelju da je postigla sporazum s Iranom o ublažavanju mjera koje Teheran planira poduzeti u ovoj sedmici, uključujući i okončanje iznenadnih inspekcija, dok su se obje strane usuglasile da zadrže "neophodni" nadzor na period do tri mjeseca.\n- Sjedinjene Države ostaju predane naporima koji osiguravaju da Iran nikada ne dođe do nuklearnog oružja. Diplomatija je najbolji put ka ostvarenju tog cilja - izjavio je Blinken, obraćajući se konferenciji za razoružanje pod sponzorstvom UN-a u Ženevi.\nPredsjednik Joe Biden izjavio je da će, ukoliko Iran bude "strogo poštovao" sporazum iz 2015. godine, njegova administracija postupiti isto, tvrdi Blinken.\n- Sarađujući s našim saveznicima i partnerima, mi ćemo također nastojati da produžimo i osnažimo JCPOA (Zajednički sveobuhvatni plan akcije), i da se bavimo drugim temama brige, među kojima je iransko destabilizirajuće ponašanje u regiji i njegov razvoj balističkih projektila i drugog naoružanja - izjavio je Blinken.\n- Iran se mora povinovati svojim sporazumima s IAEA (Međunarodnom agencijom za atomsku energiju) i poštovati svoje međunarodne obaveze - dodao je šef američke diplomatije, prenosi Reuters.


Foto: Espreso/Aleksandra Čolić / screenshot\nNaime, izvršitelji su stigli sa policijom u nameri da danas isele dve porodice bivših radnika "Trudbenika".\nDa podsetimo, stanarima na Novom Beogradu preti iseljenje zbog problema nastalih privatizacijom firme "Trudbenik" koja im je dodelila smeštaj kao svojim radnicima sredinom osamdesetih godina.\nPrivatizacija "Trudbenika" je bila jedna od takozvane „24 privatizacije“ čiju je istragu od vlasti u Srbiji zatražio Evropski parlament 2011. godine.\nObjekti u kojima radničke porodice žive u međuvremenu su prodati kao stečajna masa.\nZgradu u Jurija Gagarina 139 je preuzeo „Institut za ekonomska istraživanja“, koja je jedna od firmi poznatih po konsultantskim i brokerskim poslovima u vlasništvu Zorana Đerkovića.


Srbija i Crna Gora: Podgorica ostaje pri odluci o proterivanju Božovića, Srbija odustala od uzvraćanja istom merom - BBC News na srpskom - Dnevni list Danas\nPočetna » BBC News na srpskom » Srbija i Crna Gora: Podgorica ostaje pri odluci o proterivanju Božovića, Srbija odustala od uzvraćanja istom merom\n1Piše: BBC News na srpskom 30. novembra 2020. 15.12\nZvanična Podgorica ostaje pri odluci da proglasi ambasadora Srbije Vladimira Božovića nepoželjnom osobom u toj zemlji, saopštilo je Ministarstvo spoljnih poslova Crne Gore.\nIz tog ministarstva su pozdravili odluku Vlade Srbije da odustane od proterivanja ambasadora Crna Gore u Beogradu, Tarzana Miloševića, ističući da za tim nije bilo razloga jer je on „poštovao Republiku Srbiju“.\nPrethodno je premijerka Srbije Ana Brnabić saopštila da će Srbija povući odluku o proterivanju Miloševića, nakon sastanka sa predsednikom Srbije Aleksandrom Vučićem i ministrom spoljnih poslova Nikolom Selakovićem.\nCrna Gora je u subotu proglasila Vladimira Božovića, ambasodora Srbije za nepoželjnu ličnost, uz obrazloženje da se „kontinuirano mešao u unutrašnje stvari te zemlje“.\nUspon Mila Đukanovića – od raskida sa Miloševićem do najdugovečnijeg lidera Crne Gore\nPetar Drugi Petrović Njegoš – od totalnog uzdizanja do totalnog poricanja\nVek od oslobođenja ili okupacije Budve\nCrna Gora bi sledeće nedelje trebalo da dobije novu vladu, prvu od uvođenja višestranačja 1990. u kojoj se neće naći Demokratska partija socijalista.\nŠta je bilo na sastanku u Beogradu?\nSrbija će jednostrano povući odluku o proterivanju ambasadora Crne Gore, saopštila je posle sastanka sa predsednikom i ministrom spoljnih poslova, premijerka Ana Brnabić.\n„Predsednik Vučić razume i podržava ovu odluku, jer je u skladu sa Bečkom konvencijom, i protokolima.Rekao nam je da su konvencije važne, ali da su život i naše prijateljstvo sa Crnom Gorom važnije“, rekla je Brnabić na konferenciji za novinare u Beogradu.\nOna smatra da Božovićeva izjava posle koje je usledila odluka o proglašenju za personu non grata ne može da bude razlog za proterivanje.\n„Nadam se da će se ovo protumačiti kao akt dobre volje i da ćemo imati odlične odnose sa Crnom Gorom“, dodala je Brnabić.\nŠta Crna Gora zamera Božoviću?\nPodgoričke Vijesti citiraju odluku u kojoj se navodi da se Božoviću zamera „kontinuirano mešanje u unutrašnje stvari Crne Gore“, kao i ponašanje i izjave koje su, kako se tvrdi, nespojive sa diplomatski standardima.\nOn je, tvrde iz Ministarstva, prethodno više puta pismeno i usmeno upozoren na to.\n„Juče je ambasador Božović nelegalnu i nelegitimnu Podgoričku skupštinu 1918. nazvao ‘oslobođenjem’ i ‘slobodnom voljom’ crnogorskog naroda, čime je još jednom, na najdirektniji način, omalovažio državu koja mu je dala diplomatsko gostoprimstvo“, navodi se u saopštenju.\nBožović je u petak rekao da „velika i slavna Mojkovačka bitka, kao primer hristolike žrtve za svog bližnjeg i za slobodu, bila je uvod u oslobođenje Crne Gore i Podgoričku skupštinu, kao slobodan izraz narodne volje za ujedinjenje sa bratskom Srbijom“.\nTvrdi se i da je Božović tako „unizio“ Skupštinu Crne Gore, koja je 29. novembra 2018. usvojila Rezoluciju o poništenju odluka Podgoričke skupštine kojima je, kako tvrde, ukinut dotadašnji suverenitet države.\nMinistarstvo spoljnih poslova Crne Gore je o ovome na uobičajeni način, notom, obavestilo zvanični Beograd, a nota će biti uručena i ambasadoru Božoviću.\nMandatar za sastav nove crnogorske vlade Zdravko Krivokapić izjavio je da žali zbog proterivanja dvojice ambasadora i dodao da će nova vlada raditi na „ozdravljenju odnosa“ sa Srbijom i promociji dobrosusedske politike sa Beogradom.\n„Žalim zbog jučerašnjeg protjerivanja ambasadora, jer takvi akti nijesu u duhu evropskog puta i dobre regionalne saradnje prijateljskih država. Odlazeći režim ni u svojim posljednjim danima ne preza od polarizacije društva i produbljivanja podjela“, napisao je Krivokapić na Tviteru.\nMiloš Nikolić, portparol do sada vladajuće Demokratske partije socijalista kazao je da je očekivana odluka da se Božović proglasi personom non-grata.\n„Očekivana odluka MVP nakon više opomena poslije kojih je Božović nastavio da se miješa u unutrašnje stvari i omalovažava državu Crnu Goru“, napisao je Nikolić na Tviteru.\nAna Pisonero, portparolka Evropske komisije rekla je novinarima u Briselu da je „poštovanje dobrosusjedskih odnosa kamen temeljac procesa proširenja i pridruživanja i stabilizacije“, prenosi Radio Slobodna Evropa.\n„Crna Gora i Srbija solidno napreduju u pristupanju Evropskoj uniji“, dodala je Pisonero, a prenosi Radio Slobodna Evropa.\nOd predstavnika vlasti u Srbiji još se niko nije oglasio ovim povodom, ali je za nedelju uveče najavljen sastanak predsednika Aleksandra Vučića, premijerke Ane Brnabić i Nikole Selakovića, ministra spoljnih poslova.\nKo je Vladimir Božović?\nOsnovnu i srednju školu završio je u rodnom Nikšiću, a diplomirao je na Pravnom fakuletetu u Beogradu.\nU biografiji, koja je objavljena na sajtu Istinomer, navodi da je karijeru započeo 1995. godine kao pripravnik u Beogradu, Srbiji i Milvokiju, SAD, a da je dve godine kasnije započeo vlastitu praksu.\nOd 2004. do 2007. godine bio je pomoćnik ministra unutrašnjih poslova i generalni inspektor Odeljenja za javnu bezbednost.\nOd aprila do novembra 2012. godine radio kao savetnik ministra u kabinetu ministra unutrašnjih poslova, a od novembra 2012. do maja 2014. bio je državni sekretar u Ministarstvu unutrašnjih poslova zadužen za unutrašnju kontrolu i međunarodnu saradnju.\nTakođe, navodi da je bio i savetnik ministra u kabinetu ministra unutrašnjih poslova od maja 2014. do maja 2015. godine.\nZa ambasodora Srbije u Podgorici imenovan je početkom decembra prošle godine.\nŠta je Podgorička skupština?\nPodgorička skupština je zasedala od 24. do 29. novembra 1918. godine u glavnom gradu Crne Gore, po završetku Prvog svetskog rata.\nNa njoj je doneta odluka o zbacivanju kralja Nikole i dinastije Petrovića Njegoša u korist dinastije Karađorđevića koja je vladala u Srbiji.\nTakođe doneta je odluka o ujedinjenje Crne Gore sa Kraljevinom Srbijom i iskazivanje podrške ujedinjenju svih Srba, Hrvata i Slovenaca u jedinstvenu jugoslovensku državu.\nSa ovim odlukama se nije slagao deo stanovništva koji je podržavao svrgnutog kralja Nikolu.\nCrna Gora je od tada do 2006. bila u različitim oblicima državnih zajednica – Kraljevini Srba, Hrvata i Slovenaca, socijalističkoj Jugoslaviji, Saveznoj republici Jugoslaviji i državnoj zajednici Srbije i Crne Gore.\nU maju 2006, glasanjem na referendumu, birači su odlučili da Crna Gora opet postane samostalna država.\nSkupštinu Crne Gore je u novembra usvojila Rezoluciju o poništenju odluka Podgoričke skupštine kojima je, kako tvrde, ukinut dotadašnji suverenitet Crne Gore.\nŠta znači izraz persona non grata?\nOvaj izraz doslovno znači „nepoželjna osoba“, a koristi se u diplomatiji sa specijalizovanim i pravno definisanim značenjem.\nTo znači da je odlukom vlade, tom čoveku zabranjen ulaz u određenu zemlju ili ostanak u njoj i da prestaje da uživa diplomatski imunitet.\nPo članu devet Bečke konvencije o diplomatskim odnosima, država prijema može „u svakom trenutku, bez obaveze da obrazloži odluku“ da proglasi bilo kog članak diplomatskog osoblja za personu non grata.\nNepoželjna osoba se time proglašava za neprihvatljivu, i obično biva opozvana u matičnu zemlju.\nInstitut persona non grata se između ostalog koristi za izbacivanje diplomata osumnjičenih za špijunažu, aktivnosti u neskladu sa njihovim statusom ili kao simbolični pokazatelj nezadovoljstva.\nPogledajte video o tome kako iskopavanja peska nanose štetu Adi Bojani\nAda Bojana: Nestaje li jedno od omiljenih letovališta u Crnoj Gori\nRusija, Putin, Navaljni i tehnologija: Učesnike demonstracija pronalazi „Veliki brat”\n30. novembra 2020. u 15.48\nTako isto su srbi izgubili sve ratove.


Uručene nagrade Brand Leader Leader 2015\nBack TURIZAM TURISTIČKE ORGANIZACIJE Uručene nagrade Brand Leader Leader 2015\nponedeljak, 12 oktobar 2015 12:03\nTuristički oskar, kako ga poslovnom svetu turizmologa zovu, Nagrada "Brand Leader Award 2015" dodeljena je sinoć opštini Novi Bečej, za najbolju tredicionalnu manifestaciju “Gospojina”. Saša Šućurović, predsednik opštine Novi Bečej, je posle izlaganja na stručnom panelu u okviru 5. Biznis konferencije SEET 2015 "Kako povećati konkurentnost i prihode turističkog tržišta Jugoistočne Evrope" na dodeli Nagrada "Brand Leader Award 2015" rekao:\n- Ovo je priznanje dugogodišnjeg rada tima sa kojom radim . Mislim da je Gospojini falila upravo jedna ovakva nagrada. Dobili smo nagradu za najbolju tradicionalnu manifestaciju jugoistočne Evrope. Kada znamo da su danas ovde bili u konkorenciji za nagradu i gosti iz Slovenije, Makedonije, Bosne i Hercegovine, Hrvatske, Crne Gore, Turske, Bugarske, tek onda se vidi koliko se o Gospojini čulo i koliko se priča. Naravno da mi je drago, a hteo bih da čestitam svim svojim saradnicima što su godinama u nazad ulagali veliku energiju da se o Novom Bečeju piše i čuje.\nPored opštine Novi Bečej, nagrada "Brand Leader Award 2015" dodeljena je i pojedincima, kompanijama i institucijama koji su dali izuzetan doprinos unapređenju, popularizaciji potencijala i kreiranju konkurentnog imidža turističke industrije regiona Jugoistočne Evrope. Ličnost godine u turizmu Jugoistočne Evrope dodeljena je predsedniku "Montenegrostars Hotel Grupe" iz Crne Gore, Žarku Raduloviću, koji je primajući nagradu rekao da je to nagrada svim turistickim poslenicima Crne Gore i da je turistička ponuda te zemlje iz godine u godinu sve bolja.\nLider planinskog turizma u Jugoistočnoj Evropi je MK “Mauntin Resort”, jer je između ostalog, značajno unapredio ponudu vodeće srpske turističke destinacije, Kopaonika.\nZa najbolju turističku kompaniju u regionu Jugoistočne Evrope izabrana je kompanija “Sava turizam”, dok je za lidera medicinskog turizma izabrano “Zdravilišče Rogaška” iz Slovenije.\nZa postavljanje novih standarda i unapređenje kongresnog turizma u Jugoistočnoj Evropi nagrađeni su Hoteli “Bernandin Portorož”, a lider turištičko rezidencijalne ponude u regionu Jugoistočne Evrope je “Dukli Gardens” (Dukley Gardens).\nPriznanja su dobile i Aurora resort&spa iz Makedonije, Turistička organizacija Zlatibora, Hrvatski farmer “Eko Etno Grupa” i Univerzitet “Singidunum”.


Četiri predmeta u školama biće ista i u RS i u Srbiji\nFoto: N.N. | Četiri predmeta u školama biće ista i u RS i u Srbiji\nGoran Lajić 03.07.2018 07:29\nBANJALUKA - Usklađivanjem nastavnih planova i programa iz nacionalne grupe predmeta u Republici Srpskoj i Srbiji, dio planova i programa iz srpskog jezika, istorije, geografije i poznavanja prirode i društva od početka nove školske godine će biti isti.\nRekao je ovo juče Dane Malešević, ministar prosvjete i kulture RS, nakon tematske sjednice odbora za obrazovanje Narodne skupštine RS i Narodne skupštine Republike Srbije u Banjaluci. On je istakao da se radi o četiri predmeta za niže razrede osnovnih škola, do petog razreda.\n"Srpski narod, bez obzira na to gdje bio, treba da uči isti jezik, istu istoriju, istu geografiju, jer se radi o istom narodu koji ima istu istoriju, govori istim jezikom i normalno je da nastavni plan i programi za djecu u osnovnim školama treba da bude isti", rekao je Malešević.\nOn je istakao da prema Dejtonskom sporazumu RS ima pravo na vlastito obrazovanje i nadležnost da uređuje sistem obrazovanja.\nOn je dodao da su Ministarstvo prosvjete i kulture RS i Ministarstvo prosvjete, nauke i tehnološkog razvoja Srbije potpisali memorandum o saradnji 2010. godine, te da nisu izašli iz tog okvira, niti okvira Dejtonskog sporazuma.\n"Ove godine smo imali zajednički sastanak saradnika ministra u Srbiji i mojih saradnika, usaglasili smo određene procedure u usklađivanju nastavnih planova i računamo da ćemo to uspjeti bar za dio razreda do septembra, a nastavićemo i dalje da radimo na tome i to ćemo završiti", kaže Malešević.\nDodao je da je to izazvalo negativne komentare u određenim političkim strankama u BiH, naročito u FBiH, ali da srpski narod ima pravo da uči svoju nauku, a u nju ulazi nacionalna grupa predmeta.\nDanijela Mrda, predsjednica Odbora za obrazovanje, nauku, kulturu i informisanje NS RS, rekla je da postoji mnogo oblasti u kojima ova dva odbora mogu raditi zajedno s ciljem unapređenja obrazovanja u RS, ali i Srbiji, te drugih oblasti tehnološkog razvoja, očuvanja i njegovanja kulturno-istorijskog nasljeđa.\n"Kao jedan od vrhunaca je saradnja zajedničkog nastavnog plana i programa za nacionalnu grupu predmeta, bez tendencije da se ugroze prava bilo kog konstitutivnog naroda u RS ili manjinskog naroda, kako kod nas, tako i u Srbiji", rekla je Mrda.\nLjubiša Stojmirović, zamjenik predsjednika Odbora za obrazovanje, nauku, tehnološki razvoj i informatičko društvo Skupštine Srbije, kaže da moramo čuvati srpski jezik, pismo, istoriju i sve što krasi kroz vijekove srpski narod.\nDodao je da ne razumije zašto bi nekome smetala zajednička sjednica odbora, koja može biti samo korisna.\nOn je istakao da je srpski jezik ustavan i službeni jezik u svim dijelovima Srbije, pa tako i u Sandžaku.\nProtekli rat će se izučavati i u školama u RS\nProtekli rat na našim prostorima će se izučavati u srednjim i osnovnim školama u RS, rekao je Dane Malešević, ministar prosvjete i kulture RS.\nOn je naglasio da su imali preporuku OEBS-a i drugih međunarodnih organizacija da se protekli rat ne izučava kad su u pitanju škole u BiH, ali da škole u FBiH to ne poštuju, te je donesena odluka da se on izučava i u školama RS.\nPored izučavanja proteklog rata, odlukom Vlade RS, vjeronauka će biti uvedena u srednje škole, s tim da učenici u prve dvije godine srednje škole imaju mogućnost da izučavaju kulturu religije kao alternativu vjeronauci, a u trećem i četvrtom etiku. Ministar smatra da je sve više praktične nastave u školama.\nDane Malešević Predmeti Škola RS Srbija


Predsjednik Čubrilović prisustvovao sastanku najviših zvaničnika Republike Srpske sa predsjednikom Republike Srbije Aleksandrom Vučićem u Mrkonjić Gradu | NSRS\nPredsjednik Narodne skupštine Republike Srpske Nedeljko Čubrilović prisustvovao je danas u Mrkonjić Gradu sastanku najviših zvaničnika Republike Srpske sa predsjednikom Republike Srbije Aleksandrom Vučićem.\nSastanku su prisustvovali predsjednik Republike Srpske Željka Cvijanović, srpski član Predsjedništva BiH Milorad Dodik, predsjednik Vlade Republike Srpske Radovan Višković, predsjedavajući Savjeta ministara BiH Zoran Tegeltija, načelnik opštine Divna Aničić i predstavnici javnih institucija, privrednici i predstavnici nevladinog sektora.\nPredsjednik Republike Srbije Aleksandar Vučić rekao je da je na sastanku dogovorena dodatna, konkretna podrška privredi Republike Srpske.\n„Dogovorili smo se da, posredstvom Vlade Republike Srpske, posebno subvencionišemo privrednike u Srpskoj, jer želimo da podstaknenmo opstanak našeg naroda na ognjištima i razvoj Republike Srpske“, istakao je Vučić.\nOn je kazao da Srbija želi da podstakne opstanak srpskog naroda na svojim ognjištima i pomogne razvoj Srpske i da će izdvojiti 300.000 KM za Gimnaziju i Mašinsku školu u Mrkonjić Gradu, te 200.000 za Dom zdravlja.\n„Doneli smo odluku da finansijski pomognemo i susednim opštinama Šipovo, Jezero, Ribnik i Srpski Kupres“, naglasio je Vučić i zahvalio načelniku opštine Mrkonjić Grad Divni Aničić i odbornicima u lokalnom parlamentu što su mu dodijelili Povelju počasnog građanina Mrkonjić Grada.\nVučić je istakao da je najvažnije da Srbija i Republika Srpska zajednički rade i zahvalio rukovodstvu Srpske na tome što razumiju koliko je važno da očuvaju cjelinu naroda i uvek budu zajedno.\nPredsjednik Republike Srpske Željka Cvijanović izjavila je u Mrkonjić Gradu da je od velikog značaja da je na današnjem sastanku sa predsjednikom Srbije Aleksandrom Vučićem razgovarano o konkretnim i praktičnim stvarima i problemima sa kojima se suočavaju građani Srpske, a koje Srbija može i želi da riješi.\n„Zahvaljujem predsjedniku Srbije na posjeti i usješnom sastanku i ono što me posebno raduje, osim pomoći za školu u Mrkonjić Gradu, jeste činjenica da smo razgovarali i sa predstavnicima poslovne zajednice u cjelini kako bi se vidjelo na koji način možemo da ojačamo privredu ove opštine, ali i cijele Republike Srpske i dođemo do određenih rješenja“, naglasila je Cvijanovićeva.\nSrpski član Predsjednštva BiH Milorad Dodik ocijenio je da je posjeta predsjednika Srbije Aleksandra Vučića Mrkonjić Gradu rezultat dobrog rada i odnosa koje Srpska ima sa Srbijom u kontinuitetu.\n„Nastavićemo dalje, čeka nas Drvar gdje otvaramo pogon. Čekaju nas i drugi prostori u Srpskoj koje ćemo posjetiti u narednih nekoliko mjeseci“, rekao je Dodik nakon sastanka.\nNakon sastanka u Mrkonjić Gradu, predsjednik Srbije je, zajedno sa zvaničnicima Srpske, posjetio opštinu Drvar, gdje je otvorio filijalu Komercijalne banke i pogon preduzeća Jumko.


Pašalić: Mnogo posla pred ombudsmanom - Televizija Kopernikus TV K::CN\nPašalić: Mnogo posla pred ombudsmanom\n09/08/2017 | Info\nSvakog meseca zaštitnik građana će jedan dan razgovarati sa građanima, a prvi put 23. avgusta. Zoran Pašalić kaže za RTS da je pred institucijom ombudsmana dosta posla. Ponavlja da su plate ombudsmana i njegovih zamenika previsoke, a da ostalih 90 zaposlenih nemaju visoke plate za odgovoran posao koji rade.\nZaštitnik građana Zoran Pašalić, koji je na tu funkciju stupio pre nešto više od dve nedelje, kaže da je pred institucijom ombudsmana mnogo posla.\n„U ovom trenutku ima mnogo posla pred ombudsmanom jer je u obavezi da uradi nešto što je u 2016. trebalo da se uradi, a to su izmene i dopune zakona, proširenje kadrovske liste i nalaženje adekvatnih prostorija za Zaštitnika građana. To su obaveze koje predstoje i zato što Poglavlje 23 i predviđa da se to uradi u roku koji je već istekao“, rekao je Pašalić gostujući u Dnevniku RTS-a.\nZaštitnik građana ističe da građani koji se obraćaju instituciji ombudsmana često ne razumeju koje su njihove mogućnosti. Zato je, kaže, doneo odluku da direktno razgovara sa građanima svakog meseca, a prvi put 23. avgusta.\n„Ako bude potrebe da se uvede još nekoliko dana, uvešće se. Građani hoće da se informišu prvenstveno od prve osobe institucije, u ovom trenutku to sam ja, da svoja prava ostvare koliko mogu, ako već nisu mogli u drugim institucijama“, rekao je Pašalić.\nMeđu prijavljenima za razgovor sa ombudsmanom ima i onih sa kojima već postoji pisana korespondencija, kaže Pašalić.\n„Kod nekih postoji pisana korespondencija, ali ima i novoprijavljenih koji će tek izneti svoj problem. To je vremenski interval od 9.00 do 16.00, s tim što ćemo produžiti do nekih 20.00 tog dana, videćemo dinamiku koja je potrebna da se građani obrate direktno ombudsmanu, iako, moram da naglasim, 90 ljudi radi u organizaciji. Za 10 godina je bilo 120.000 obraćanja, 40.000 predstavki – to nije mali broj“, rekao je Pašalić istakavši da se poverenje građana stalno povećava.\nPašalić smatra da je potrebno u zakonu tačno i preciznije odrediti instituciju zaštitnika građana i navodi da je moguće povećanje nadležnosti.\n„Uzeli smo model koji nije jedinstven u Evropi, prava i obaveze zaštitnika građana su jako široko regulisani, od toga da može da kontroliše gotovo sve, svakako da postoje institucije koje ne spadaju u tu nadležnost, pa do toga da je taj krug institucija sužen“, kaže Pašalić.\nIstiče da ombudsmanu ne nedostaje autoritet, jer ta institucija upravo radi po principu autoriteta.\n„Kada je ustanovljen 1809. išlo se po tom principu. Ombudsman mora svojim autoritetom da zaštiti građane, ali mora da ima na raspolaganju mogućnost da ih zaštiti u određenim oblastima. Deset odsto obraćanja građana su obraćanja onih koji su nezadovoljni radom sudova. Ja ne kažem da će se novim zakonom proširiti pravo zaštitnika da kontroliše sudove, mada to nije ništa novo, to je u evropskoj zajednici mogućnost, postoji i u Sloveniji. Naš model je najbliži hrvatskom, da ne govorim o ekstremnim modelima koji su u Švedskoj i Finskoj, gde apsolutno postoji kontrola ombudsmana nad institucijama“, kaže Pašalić.\nNa pitanje da li je spreman da ga svrstavaju na različite strane zbog kritikovanja neke institucije, Pašalić je odgovorio da je apsolutno spreman na to, podsetivši da Zaštitniku građana i njegovim zamenicima nije dozvoljeno da daju političke izjave.\nUpitan da pojasni šta je značila njegova izjava da je „pravno i faktički“ slućaj „Savamala“ zatvoren, on je podsetio da se slučaj desio 2016. godine i da nadležnosti ombudsmana nisu velike.\n„Zaštitnika građana u Evropi zovu ‘tigar bez zuba’. Zaštitnik može da uputi nadležnim institucijama, za koje misli da su napravile grešku, preporuke kako da tu grešku otklone. Ako to ne učine, daju preporuku za razrešenje funkcionera koji je napravio grešku. To nije učinjeno godinu dana“, naglasio je on.\nKako kaže, predmet nije stavljen „ad akta“, ali ne znači da će se prioritetno uzimati u rad.\nGovorećio o plati ombudsmana, Pašalić je rekao da je njegov predlog da bude manja, da na plate zaštitnika i njegovih zamenika odlazi veći deo budžeta za plate zaposlenih u instituciji, a da ostalih 90 zaposlenih nemaju visoke plate za odgovoran posao koji rade.\n„Ako hoćete da zadržite zaposlene, jedna od motivacija je plata“, zaključio je Pašalić.


Home Novosti Biznis U posjeti Brčkom predsjedavajući Savjeta ministara BiH Denis Zvizdić\nGradonačelnik Brčko distrikta Bosne i Hercegovine Siniša Milić zajedno s predsjednikom Skupštine Brčko distrikta BiH Esedom Kadrićem i njegovim zamjenikom Ivom Filipovićem danas se sastao u Gradskoj vijećnici s predsjedavajućim Vijeća ministara BiH Denisom Zvizdićem, sa kojim su razgovarali o temama koje su od interesa za Distrikt i BiH, saopšteno je iz Kancelarije gradonačelnika.\nGradonačelnik Brčko distrikta BiH Siniša Milić rekao je da je iskazana spremnost da nivo BiH u okviru budžeta podrži odgovarajuće projekte koji su od interesa za Brčko distrikt BiH i Bosnu i Hercegovinu.\n„Prije svega to se najviše odnosi na oblast putne infrastrukture. Nezaobilazna tema bile su aktivnosti u vezi s gradnjom autoputa koji će dijelom prolaziti kroz Distrikt i radi se o značajnoj putnoj saobraćajnici koja je od ekonomskog, ali i ukupnog društvenog interesa i za BiH i našu lokalnu zajednicu. Takođe, mi smo sa svoje strane kandidovali i pitanje rekonstrukcije ili rješavanje problema graničnog prelaza između BiH i Hrvatske ovdje u Brčkom i tu smo naišli na razumijevanje i podršku od strane Savjeta ministara BiH“, rekao je gradonačelnik Milić, dodajući da se na današnjem sastanku razgovaralo i o obezbjeđivanju uslova za sprečavanje odlaska mladih s prostora Distrikta i BiH.\n„Ekonomski razlozi nisu u vrhu razloga koji dovode do odlaska mladih. To je, prije svega, obezbjeđivanje stabilne političke situacije, perspektivnosti ili izgleda za mlade ljude da ovdje dugoročno mogu vidjeti svoju budućnost i mislim da je to zajednički zadatak na kojem svi moramo raditi“, rekao je Milić.\nPredsjedavajući Vijeća ministara BiH Denis Zvizdić rekao je da Brčko distrikt BiH može biti dobar primjer i paradigma iskazane pozitivne političke volje, dobre saradnje unutar političkih subjekata, naroda i građana s ciljem pronalaženja najkvalitetnijih rješenja bitnih za daljnji razvoj Distrikta i jačanja njegovih ekonomskih i društvenih kapaciteta, kao i povećanje nivoa životnog standarda svih građana, posebno mladih ljudi.\n„Brčko je uistinu paradigma onoga što želimo da napravimo u čitavoj BiH. Infrastruktura je baza i osnov ekonomskog razvoja svakog dijela BiH, pa i Distrikta koji se nalazi na dobroj poziciji. Tu je i „Luka“ koja se može staviti kao jedan od bitnih infrastrukturnih objekata i punktova trgovinskih razmjena BiH s čitavom Evropom. Kada je riječ o mostu u Brčkom, Savjet ministara BiH će biti dio tog projekta za koji se nadamo da će u najskorije vrijeme rezulovati obnovom i rekonstrukcijom mosta i omogućavanjem normalnog saobraćaja. Takođe, pitanje odlaska mladih ljudi još je najvažniji ili najveći ekonomski problem s kojim se susrećemo u BiH i fokus našeg djelovanja jeste da kreiramo pozitivnu atmosferu unutar BiH koja će omogućiti ekonomski razvoj i zadržati mlade obrazovane ljude“, izjavio je predsjedavajući Zvizdić.\nNakon održanog sastanka predsjedavajući Savjeta ministara BiH, gradonačelnik i visoki predstavnik Valentin Incko, zajedno sa predstavnicima Spoljno-trgovinske komore BiH i organizatorima obratili su se prisutnima na svečanom otvaranju Samita mladih preduzetnika u okviru projekta „Nexus“ i Drugog sajma „BOSP EXPO 2019“ koji se održava u prostoru nekadašnjeg tržnog centra Tropik u brčanskom naselju Grčica, te ujedno obišli sajamski prostor. Sajam je otvoren tri dana, odnosno do petka.\nPrethodni post19 medalja za brčanske Krosovce\nSledeći postApelacioni sud ukinuo pritvor uhapšenima u akciji CER zbog procesne greške\nUrednik - November 5, 2019 0\nNakon trećeg sastanka Organizacionog odbora 18. Međunarodnog sajma privrede, Organizacioni odbor je konstatovao da je sve spremno za ovogodišnji Sajam koji će biti održan...


LJEB Info » Prva konstitutivna sjednica Skup�tina op�tine Stanari\nPrva konstitutivna sjednica Skup�tina op�tine Stanari\nObjavljeno: 18 Mar 2015 / Autor: BernarD / Pregleda: 1827\nOdbornik SNSD-a Ostoja Stevanovi� izabran je danas za prvog predsjednika Skup�tine op�tine Stanari, za potpredsjednika je izabrana Du�anka Mitrovi� iz SP-a, a za zamjenika na�elnika op�tine Sa�a �uki� iz DNS-a.\nNa konstitutivnoj sjednici za vr�ioca du�nosti sekretara Skup�tine novoformirane op�tine izabrana je Milena Pani�, a 15 odbornika i na�elnik op�tine Du�an Pani� polo�ili su zakletvu.\nOdbornici su usvojili Poslovnik o radu Skup�tine op�tine, Statut i odluku o inicijalnim sredstvima za tromjese�no finansiranje rada Skup�tine u iznosu od 120.000 KM, koja je dozna�ilo Ministarstvo uprave i lokalne uprave Republike Srpske.\nSjednici u prostorijama Dru�tvenog doma Stanari u sve�anom dijelu prisustvovali su ministar uprave i lokalne samouprave Republike Srpske Lejla Re�i� i ministar zdravlja i socijalne za�tite Republike Srpske Dragan Bogdani�, kao i ostale zvanice.\nNa prvim lokalnim izborima za op�tinu Stanari, odr�anim 1. februara, za na�elnika je izabran kandidat SNSD-a Du�an Pani�.\nPoliti�ke stranke SNSD, SDS, SP, PDP i DNS pre�le su cenzus od tri odsto za u�e��e u Skup�tini op�tine Stanari. SNSD je osvojio �est odborni�kih mandata, SDS pet, SP dva, a PDP i DNS po jedan.\nPredstavnici SNSD-a, SP i DNS-a potpisali su 24. februara u Stanarima koalicioni sporazum i utvrdili osnovne principe djelovanja u Skup�tini ove lokalne zajednice.


Legle pare - U 'Zemunelu' trljaju ruke - Sportske.net\nLegle pare - U 'Zemunelu' trljaju ruke\nNeumorni tvorci crno-belih fudbalskih bisera zadovoljni završavaju još jednu radnu nedelju pošto im je klub na račune uplatio još 50% od preostalog iznosta dugovanja.\nĐura objasnio - Partizan je sa njim na čelu imao ''istorijske rezultate''!Partizan ređa pobede, ''Boža'' i ''Banda'' ih slave na Instagramu!Tomić: "Javor ima za čim da žali"Derbi definitivno na "Marakani", poznati i svi učesnici plej-ofa!Ovako je Šaranov 'zaledio' Grobare!\nFudbalski klub Partizan rešen je da do kraja tekuće sezone namiri sva dugovanja koja ima prema trenerima iz omladinske škole, pa je tako pred kraj radne nedelje na račune ovih neumornih tvoraca crno-belih "bisera" legla polovina od ukunog duga koje klub ima prema njima.\nGeneralni direktor Partizana Miloš Vazura otkrio je za "Sportski Žurnal" da je klub uplatio sumu od 100.000 evra kako bi se namirio deo dugovanja prema trenerima iz omladinske škole.\n"Isplatili smo trenerima u omladinskoj školi još jedan deo premija koji im se duguje još od 2011. godine. Ukupno 100 hiljada evra" ističe Vazura.\nUkupan iznos duga prema trenerima iz omladinske škole iznosio je 300.000 evra, a kako je lani isplaćeno 60% dugovanja, crno-beli su sanirali još 50% preostalog duga i isplatili dobar deo premija.\n"Prošle godine je namireno 60 odsto duga, sa 180 hiljada evra. Sada, još 50 odsto preostalog. Do kraja jula biće sve" poručuje generalni direktor Partizana.\nKada se uzme u obzir koliko je igrača u minulim godinama izašlo iz omladinske škole Partizana jasno je da bi treneri i radnici iz tog klupskog sektora trebalo da budu prioritet kada se radi o finansijama i isplati dugovanja.